Η στυγερή δολοφονία του 15Αυγούστου και οικογενειακές τραγωδίες στην Κύπρο (pics) | Cyprus Times\n00:59 - 15.08.2016 0 comments\nΑνείπωτες οικογενειακές τραγωδίες που συγκλόνισαν την Κύπρο… Ιστορίες μεγάλου πάθους και μίσους που κατέληξαν σε άγριες δολοφονίες. Με αφορμή τη συμπλήρωση 8 χρόνων, ανήμερα του Δεκαπενταυγούστου, από το στυγερό έγκλημα της 29χρονης δασκάλας Ευτυχίας Ζαρρή που με δύο πυροβολισμούς έριξε νεκρή την 25χρονη αδελφή της, η Cyprus Times παρουσιάζει μία αναδρομή στις οικογενειακές τραγωδίες που κανείς δε μπορεί να ξεχάσει.\nΠυρπόλησε τη σύζυγό του και αυτοπυρπολήθηκε\nΑπίστευτη τραγωδία με δυο νεκρούς στην οδό Καντάρας, σε προσφυγικό διαμέρισμα του συνοικισμού Κόκκινες στο Στρόβολο. Αιγύπτιος πυρπόλησε την εν διαστάσει σύζυγό του και στη συνέχεια κάηκε και ο ίδιος. Σύμφωνα με τα στοιχεία της υπόθεσης, λίγο πριν από τις 6 το απόγευμα εκείνης της ημέρας, ο Αιγύπτιος Μοχάμεντ Μοσάτ, 31 χρονών, επισκέφθηκε το διαμέρισμα της εν διαστάσει συζύγου του Στέλλας Πιερή, 26 χρονών, και την ανάγκασε να καθίσει στον καναπέ που βρισκόταν στο σπίτι. Ακολούθως, την περιέλουσε με βενζίνη και την πυρπόλησε, ενώ στη συνέχεια κάηκε και ο ίδιος ζωντανός. Η τραγωδία εκτυλίχθηκε μπροστά στις δύο κόρες της Στέλλας από προηγούμενο γάμο, οι οποίες καθ’ όλη τη διάρκεια καλούσαν σε βοήθεια από το μπαλκόνι του διαμερίσματος. Τα πτώματα τους εντοπίστηκαν από την Αστυνομία απανθρακωμένα και το ένα πάνω στο άλλο. Ως αιτία του στυγερού εγκλήματος καταγράφηκε η πρόθεση της Στέλλας να εγκαταλείψει τον Αιγύπτιο.\nΤην σκότωσε και αυτοκτόνησε γιατί θα τον άφηνε…\nΟ 53χρονος Σταύρος Σοφοκλέους, από το Καλό Χωριό Λεμεσού, πυροβολεί δύο φορές στο κεφάλι τη 46χρονη σύντροφο του Αντωνίτσα Ροδοσθένους από τη Λεμεσό και στρέφει το κυνηγετικό όπλο στο κεφάλι του, σε τοποθεσία βόρεια του υδατοφράκτη Πολεμιδιών. Αιτία, η πρόθεση της να τον εγκαταλείψει κάτι που εξόργισε τον Σοφοκλέους, που ήταν σε διάσταση με τη γυναίκα του και συζούσε με τη 46χρονη.\nΟ φόνος της Ποταμιάς… Ανιψιά έκαψε τη θεία της\nΗ στυγερή δολοφονία της 43χρονης Δέσπως Παναγιώτου Νικολάου προκαλεί συγκλονισμό στο παγκύπριο. Το πτώμα της εντοπίστηκε απανθρακωμένο σε χωράφι, ενώ οι έρευνες της αστυνομίας οδήγησαν στην ανιψιά της Ελένη Νικολάου. Μετά από έντονο καβγά μεταξύ θείας και ανιψιάς, η πρώτη πέφτει αναίσθητη από τραυματισμό στο πάτωμα του σπιτιού της. Η νεαρή ανιψιά της την μετέφερε σε χωράφι, σε κοντινή απόσταση από το σπίτι, όπου την περιλούζει με βενζίνη. Αποτροπιασμό προκάλεσε η παραδοχή της Έλενας, ότι πριν κάψει την άτυχη γυναίκα της αφαίρεσε το εσώρουχο, το παντελόνι και τις παντόφλες, για να τα κρατήσει ως ενθύμιο. Μετά τη διάπραξη του εγκλήματος της, η Νικολάου πήγε σπίτι και εξομολογήθηκε το έγκλημα στην αδελφή της.\nΗ εγκληματική ιστορία της Μάγδας…\nΣτα αστυνομικά δελτία καταγράφεται ένα έγκλημα, η διερεύνηση του οποίου κατέληξε σε συμπεράσματα που προκάλεσαν σοκ στην κυπριακή κοινή γνώμη. Στο πορτμπαγκάζ μία Μερσεντές στο κέντρο της Λευκωσίας εντοπίζεται απανθρακωμένο το πτώμα του 37χρονου Παύλου Χριστοδούλου από το Καϊμακλί. Οι έρευνες της αστυνομίας οδήγησαν αρχικά σε έναν Πακιστανό και έναν Κινέζο, οι οποίοι σκότωσαν τον Χριστοδούλου και ακολούθως τον πυρπόλησαν με βενζίνη, ενώ ακολούθως τα στοιχεία έστρεψαν την προσοχή των ανακριτών της υπόθεσης στη σύζυγο του δολοφονηθέντος Μάγδα Ελευθερίου, η οποία διατηρούσε δεσμό με τον Πακιστανό. Το Μόνιμο Κακουργιοδικείο την καταδίκασε ως την ηθική αυτουργό της δολοφονίας σε φυλάκιση 8 ετών και ενώ επέβαλε ισόβια στους δύο αλλοδαπούς.\nΣκότωσε το γιο του με τσάπα αλλά αθωώθηκε\nΜετά από έντονο καβγά ο Χριστόδουλος Χαραλάμπους χτυπά με τσάπα στο κεφάλι το γιο του Γιάννο και τον αφήνει νεκρό. Ο Γιάννος που είχε επιστρέψει από νυχτερινή έξοδο στο σπίτι του με αφορμή ασήμαντο γεγονός τα έβαλε με τον πατέρα του, ο οποίος εβρισκόμενος σε αυτοάμυνα –όπως αποφάνθηκε το δικαστήριο- τον χτύπησε με την τσάπα σκοτώνοντας τον ακαριαία. Κατά την εκδίκαση της υπόθεσης αποκαλύφθηκε η βίαιη συμπεριφορά του Γιάννου και ο Χριστόδουλος Χαραλάμπους τελικώς αθωώθηκε.\nΒρεφοκτόνος ετών 20\nΜε συγκλονισμό προκαλεί στην κοινή γνώμη η ιστορία της 20χρονης Ρουμάνας, η οποία έπνιξε το νεογέννητο βρέφος της αμέσως μετά τη γέννησή του. Τα αστυνομικά ευρήματα κατέδειξε ότι η αλλοδαπή γέννησε στο αποχωρητήριο του σπιτιού το πρωί της 3ης Ιουνίου. Ακολούθως, κάτω από άγνωστες συνθήκες, η Ρουμάνα φέρεται να στραγγάλισε το βρέφος της, με τα ίδια της τα χέρια, αφού απέκοψε με μαχαίρι τον ομφάλιο λώρο. Από τις έρευνες της αστυνομίας προέκυψε ότι στη σκηνή βρέθηκε δεύτερη γυναίκα, επίσης από τη Ρουμανία, η οποία καθάρισε το σπίτι από τα αίματα και πέταξε το βρέφος σε κάλαθο αχρήστων.\nΤο έγκλημα της 29χρονης δασκάλας Ευτυχίας Ζαρρή\nΠρωί 15ης Αυγούστου η Αστυνομία μεταβαίνει σε οικία στον Άγιο Δομέτιο, όπου εντοπίζει πάνω από το πτώμα γυναίκας την 29χρονη δασκάλα Ευτυχία Ζαρρή και δίπλα τη μεγαλύτερη αδελφή της, η οποία εξιστόρησε στους αστυνομικούς τα πάντα. Η 29χρονη δασκάλα πυροβόλησε την 25χρονη αδελφή τους Έλλη. Οι έρευνες κατέδειξαν ότι ο θάνατος της Έλλης Ζαρρή προήλθε από δύο πυροβολισμούς στο κεφάλι. Στο δωμάτιο της 29χρονης βρέθηκε κυνηγετικό όπλο ΔΟΚΟ, με το οποίο έγινε το φονικό. Λίγες μέρες μετά το φονικό η Ευτυχία ομολογεί τη δολοφονία της αδελφής της Έλλης.\nΣκότωσε τη σύζυγο του και αυτοκτόνησε μπροστά στα παιδία τους\n1η Οκτωβρίου 2013\nΑπίστευτο οικογενειακό δράμα συγκλονίζει τη Λεμεσό\n32χρονος άντρας δολοφονεί την 27χρονη εν διαστάσει σύζυγο του με στρατιωτικό όπλο και ακολούθως με το G3 θέτει τέρμα στη ζωή του.\nΤο πρωτοφανές έγκλημα διαδραματίζεται μπροστά στα μάτια των τριών ανήλικων παιδιών του ζευγαριού ενώ από τις σφαίρες τραυματίζεται στο χέρι και η μεγαλύτερη κόρη τους ηλικίας 10 ετών που έτρεξε να γλιτώσει τη μητέρα της αγκαλιάζοντας την. Η Αστυνομία εντόπισε τους δύο σε λίμνη αίματος στην αυλή της οικίας στην περιοχή του Αγίου Ιωάννη στη Λεμεσό. Η πρωτοφανής υπόθεση είχε εγείρει σοβαρά ερωτήματα όσον αφορά τα στρατιωτικά τυφέκια που κατέχουν οι έφεδροι τα οποία φυλάσσονται στα σπίτια τους και εύκολα μπορούν εάν το θέλουν να τα χρησιμοποιήσουν σε εγκληματικές ενέργειες.\n«Ξεκλήρισε» την οικογένεια του και αυτοκτόνησε\nΑπόγευμα στον Στρόβολο. Ο 41χρονος πατέρας Ανδρέας Πίττης αναμένει την εν διαστάσει σύζυγό του Μαργαρίτα 35 χρόνων μαζί με τα δύο παιδιά τους ηλικίας 9 και 14 χρόνων στην οικία της μητέρας του. Όταν το αυτοκίνητο με την πρώην σύζυγό του και τα δύο ανήλικα παιδιά τους καταφθάνει στο σπίτι, αυτός σε κατάσταση αμόκ προτάσσει G3. Ο 41χρονςο πυροβολεί και η 35χρονη πέφτει νεκρή. Ο δράστης σκοτώνει εν συνεχεία την 9χρονη κορούλα τους και τραυματίζει τον 14χρονο γιο του. Στη συνέχεια θέτει τέρμα στη ζωή του. Το ζευγάρι ήταν σε διάσταση.\nΝεκρό ζεύγος ηλικιωμένων σε περιβόλι στον Άη Γιάννη Πιτσιλιάς\nΗλικιωμένο ζευγάρι εντοπίζεται νεκρό σε περιβόλι στο χωριό Άγιος Ιωάννης Πιτσιλιάς. Τα άψυχα σώματα της Κυριακής και του Σάββα Σοφοκλέους εντοπίζει φιλικό τους πρόσωπο που του αναζητούσε καθώς είχαν να δώσουν σημεία ζωής ένα περίπου 24ωρο. Κατά τη διερεύνηση της υπόθεσης προέκυψε ότι τους δύο ηλικιωμένους σκότωσε με αριθμό πυροβολισμών 31χρονος ανιψιό τους, ο οποίος αντιμετωπίζει ψυχολογικά προβλήματα. Ο 31χρονος παραδέχθηκε ενοχή σε όλες τις κατηγορίες που του απαγγέλθηκαν πλην αυτής του φόνου εκ προμελέτης και ο δικαστής που θεώρησε τη ψυχική κατάσταση του δράστη ως μετριαστικό παράγοντα στην απόφαση για επιβολή ποινής, ανακοίνωσε την απόφαση του Κακουργιοδικείου που έστειλε τον ανιψιό τους ζεύγους στη φυλακή για 17χρόνια.\nΓιος αποκεφαλίζει τη μητέρα του…\nΠαλαιστίνια γυναίκα 46 ετών εντοπίζεται αποκεφαλισμένη έξω από την οικία της στον προσφυγικό οικισμό των Βάσεων της Δεκέλειας, από μέλη της οικογένειας της σε λίμνη αίματος. Από τις έρευνες διαφάνηκε ότι δράστης του εγκλήματος ήταν ο 21χρονος γιο της, το τρίτο παιδί της επταμελούς οικογένειας, ο οποίος μετά το φονικό εξαφανίστηκε για να συλληφθεί λίγες ώρες αργότερα. Ο21χρονος μητροκτόνος επιχείρησε πρώτα να την πνίξει και μετά της κατάφερε πολλαπλές μαχαιριές.\nΤο φονικό της Παραμύθας… Πατέρας πυροβολεί το γιο του\nΗ οικογενειακή τραγωδία εκτυλίχθηκε το μεσημέρι της 14ης Οκτωβρίου, όταν ο 67χρονος πατέρας έστρεψε το κυνηγετικό του όπλο εναντίον του 19χρονου γιου του μετά από έντονη λογομαχία για ασήμαντη αφορμή. Η απαίτηση του θύματος να πάρει το αυτοκίνητο του πατέρα του στη διάρκεια εξόδου του από το στρατό, οδήγησε στο στυγερό έγκλημα. Ο σχεδόν εξ επαφής πυροβολισμός, επέφερε τον ακαριαίο θάνατο του νεαρού και άφησε μια ολόκληρη κοινωνία ν’ αναρωτιέται πως για ασήμαντη αφορμή, ένας πατέρας μπορεί να στρέψει όπλο εναντίον του παιδιού του. Το φονικό διαπράχθηκε μπροστά στα μάτια του δεύτερου γιου της οικογένειας 21 ετών, ο οποίος στην προσπάθεια του να σώσει τον αδελφό του, τραυμάτισε σοβαρά τον πατέρα του με κτυπήματα στο κεφάλι. Η υπόθεση βρίσκεται ακόμα ενώπιον του Μόνιμου Κακουργιοδικείου Λεμεσού.\nΝύφη σκοτώνει την πεθερά και αυτοκτονεί\nΑπίστευτη οικογενειακή τραγωδία σε σπίτι στη Γερμασόγεια με θύματα νύφη και πεθερά. Η 56χρονη νύφη από τη Γεωργία σκοτώνει την 61χρονη πεθερά της Ευανθία Χαραλάμπους την ώρα που κοιμάται στο δωμάτιο της με σκεπάρνι. Ακολούθως θέτει τέρμα στη ζωή της. Κατά τη διερεύνηση της υπόθεσης προκύπτει ότι οι δύο γυναίκες είχαν συχνούς καβγάδες ενώ η δράστης και αυτόχειρας αντιμετώπιζε ψυχολογικά προβλήματα.


Συντηρητής κλιματιστικών έπεσε στο κενό την ώρα που εκτελούσε εργασίες σε ταράτσα - neadrasis.gr\nΕργατικό ατύχημα σημειώθηκε το απόγευμα της Πέμπτης στη Δυτική Θεσσαλονίκη.\nΣυγκεκριμένα, περίπου στις 19:30, στην περιοχή της Σταυρούπολης, ένας 32χρονος συντηρητής κλιματιστικών έπεσε από την ταράτσα σούπερ μάρκετ την ώρα που εκτελούσε εργασίες.\nΟ 32χρονος έχασε την ισορροπία του και έπεσε στο κενό, όπως αναφέρει το thesstoday.gr.\nΣτο σημείο έφτασε άμεσα ασθενοφόρο του ΕΚΑΒ και τον μετέφερε στο νοσοκομείο ΑΧΕΠΑ ώστε να του δοθούν οι πρώτες βοήθειες.\nΗ Ελληνική Αστυνομία διεξάγει έρευνα για το περιστατικό.


Al Duhail SC (0) - Taawoun FC (0) | 24/09/2020 | Iliakis\nΔημοσιεύτηκε Πέμπτη, 24 Σεπτεμβρίου 2020 14:22\nΕίναι από τα ματς που σε πιάνει φαγούρα βλέποντας τις αποδόσεις και λαμβάνοντας υπόψη την κρισιμότητα του. Η Ταβόν ξεκίνησε με καλή εμφάνιση και άδικη ήττα (0-1) από την Περσέπολη, έκανε δεύτερη ήττα (1-0) από την Περσέπολη αλλά με μέτρια εμφάνιση αυτή τη φορά, ενώ στο τελευταίο συνετρίβη 0-6 από την Σάρτζα. Ουδεμία εμπιστοσύνη, αλλά σήμερα κατεβαίνει με νέο προπονητή τον Πατρίς Καρτερόν και κυρίως αποφασισμένη να πουλήσει ακριβά το τομάρι της! Τα πράγματα είναι απλά: Ή κερδίζει και προκρίνεται ή πάει σπίτι της.\nΚαι για την Ντουχαϊλ είναι απλά τα πράγματα: Της αρκεί η ισοπαλία, αν και ο προπονητής ήταν ξεκάθαρος: «Δεν θα αφήσουμε το ματς να ισορροπεί σε μια κλωστή. Πάμε για τη νίκη»! Οκ, γηπεδούχος η Ντουχαϊλ αλλά γηπεδούχος ήταν και με την Σάρτζα. Ένα βαθμό ήθελε και σε αυτό το παιχνίδι και δεν τον πήρε. Θέλει πολύ να ξαναχάσει;\nΤελευταία τροποποίηση στις Πέμπτη, 24 Σεπτεμβρίου 2020 22:59


Ο χαιρετισμός του Κοσμήτορα της Θεολογικής Σχολής του ΑΠΘ Καθηγητή Μιλτιάδη Κωνσταντίνου στο 5ο Διεθνές Επιστημονικό Συνέδριο της Ελληνικής Βιβλικής Εταιρίας | ΘΕΟΛΟΓΙΚΑ ΔΡΩΜΕΝΑ\n← ΝΟΜΟΚΑΝΟΝΙΚΑ: Επιθεώρηση Εκκλησιαστικού και Κανονικού Δικαίου (τεύχος 2/2017)\nΔιάλεξη του Κοσμήτορος της Θεολογικής Σχολής του Balamand π. Πορφυρίου Georgi στο Τμήμα Θεολογίας Α.Π.Θ. →\nΣτη μακραίωνη ιστορία τους τόσο η ιουδαϊκή Συναγωγή όσο και η χριστιανική Εκκλησία υιοθέτησαν πλήθος μεθόδων προσέγγισης της Αγίας Γραφής. Κάθε εποχή είχε τις δικές της ερμηνευτικές μεθόδους, με στόχο φυσικά πάντοτε την πληρέστερη κατανόηση του λόγου του Θεού. Η ανάπτυξη των επιστημών κατά τα νεότερα χρόνια, συνέπεια του ενθουσιασμού και της αισιοδοξίας που ενέπνευσε στην ανθρωπότητα ο Διαφωτισμός, συνετέλεσε στη διαμόρφωση νέων μεθόδων ερμηνείας της Βίβλου, ώστε να εξελιχθεί τελικά η Ερμηνευτική σε ιδιαίτερο επιστημονικό κλάδο με την ανάπτυξη, ιδιαίτερα κατά τον κ΄ μ.Χ. αιώνα, της “Ιστορικοκριτικής Μεθόδου” ερμηνείας της Γραφής. Η ιστορικοκριτική μέθοδος ερμηνείας της Βίβλου συνιστά στην πραγματικότητα ένα συνδυασμό διάφορων μεθόδων που εφαρμόζονται ευρύτερα στον χώρο των επιστημών του ανθρώπου για την προσέγγιση των αρχαίων λογοτεχνικών κειμένων. Όμως, παρά τη μέχρι τα μέσα τουλάχιστον της δεκαετίας του 1970 πλήρη σχεδόν κυριαρχία της ιστορικοκριτικής μεθόδου και την καθολική αποδοχή της από τους ακαδημαϊκούς κύκλους, ο διακηρυγμένος στόχος της για αντικειμενικότητα στην ερμηνεία της Γραφής δεν επιτεύχθηκε, κάτι που διαπιστώνεται πολύ εύκολα από τις παρατηρούμενες, συχνά ριζικές, διαφορές ανάμεσα στις κοινότητες των πιστών που στηρίζονται στη Βίβλο. Η διαπίστωση αυτή καθιστά προφανή την ανάγκη αναζήτησης και άλλων κανόνων προσέγγισης της Γραφής, αλλά και επανεκτίμησης των προϋποθέσεων προσέγγισης.\nΣε ό,τι αφορά στην ορθόδοξη Ερμηνευτική, ένας πρώτος κανόνας θα μπορούσε να προκύψει από την παρατήρηση του τρόπου με τον οποίο η Εκκλησία κατανοεί το βιβλικό κείμενο και το εντάσσει στον Κανόνα της. Συγκεκριμένα, πίσω από κάθε βιβλικό κείμενο υπάρχει η κοινότητα που βίωσε την αποκάλυψη του Θεού και διατήρησε στην παράδοση της ζωντανή την εμπειρία της, μερικές φορές για αιώνες, μέχρι την τελική καταγραφή της. Φαίνεται, κατά συνέπεια, προτιμότερο από ορθοδόξου απόψεως να γίνεται λόγος για καταγραφή και όχι για συγγραφή, καθώς “συγγραφέας” ενός συγκεκριμένου βιβλικού κειμένου δεν είναι κάποιο άτομο, μια εξέχουσα ίσως προσωπικότητα, αλλά η κοινότητα, η οποία συμμετέχει ενεργά και συλλογικά στη δημιουργία της Αγίας Γραφής, διασώζοντας την παράδοση στην προφορική και γραπτή μορφή της. Μόνον η ίδια κοινότητα είναι, επομένως, σε θέση να ερμηνεύσει αυθεντικά την Αγία Γραφή. Όλα τα παραπάνω θα μπορούσαν να αποτελέσουν έναν βασικό κανόνα ορθόδοξης ερμηνευτικής που θα ήταν δυνατόν να συνοψιστεί ως εξής: Όταν κάποιος ανοίγει τη Γραφή για να διαβάσει, αυτό δεν το κάνει ως άτομο, αλλά, ακόμη και αν είναι κλεισμένος στο δωμάτιο του, η Εκκλησία είναι εκείνη που διαβάζει τη Βίβλο. Η ερμηνεία λοιπόν της Αγίας Γραφής δεν είναι έργο κάποιου σοφού, αλλά των μελών της Εκκλησίας, που γνωρίζουν τον Χριστό μετέχοντας στα μυστήρια και φωτίζονται από το ίδιο Άγιο Πνεύμα που φώτισε και τους ιερούς συγγραφείς. Αυτό σημαίνει ότι ο ερμηνευτής είναι ελεύθερος να εφαρμόσει οποιαδήποτε μέθοδο και να ερμηνεύσει όπως νομίζει καλύτερα ένα βιβλικό κείμενο, δεν μπορεί όμως ποτέ να θέσει την ερμηνεία του πάνω από την πίστη της Εκκλησίας.\nΗ παραπάνω παραδοχή όμως θέτει αναγκαστικά το ερώτημα των ορίων της επιστημονικής ερμηνευτικής. Το ερώτημα αυτό τίθεται ακόμη πιο έντονα μετά τη δεκαετία του 1960, όταν στον χώρο των επιστημών του ανθρώπου αρχίζει να αναγνωρίζεται η ανάγκη της απελευθέρωσης του ερμηνευτή από τα καταπιεστικά δεσμά της προσπάθειας επίτευξης της αντικειμενικότητας, με αποτέλεσμα τη γένεση σειράς ολόκληρης νέων ερμηνευτικών μεθόδων. Κοινό χαρακτηριστικό όλων των νέων ερμηνευτικών προσεγγίσεων της Βίβλου είναι το ότι βασίζονται σε μεθόδους που αναπτύχθηκαν έξω από το πλαίσιο της Θεολογίας, γεγονός που επιβεβαιώνει την αλλαγή που σημειώνεται στον χώρο της θεολογικής έρευνας. Και είναι τόσο ραγδαία αυτή η αλλαγή, ώστε τα ονόματα των νέων μεθόδων, δηλωτικά της “θύραθεν” προέλευσής τους, χρησιμοποιούνται από τους επιστήμονες όλου του κόσμου -ακόμη και από τους Γερμανούς, οι οποίοι ώς τα μέσα του κ΄ μ.Χ. αιώνα θεωρούνταν πρωτοπόροι και κυρίαρχοι στον χώρο της βιβλικής επιστήμης- στα αγγλικά: Poststructuralism, Semiotics, Feminism, Liberation Hermeneutics, Reader-Oriented ή Reader-Response Criticism, Psychological and Ecological readings, New Historism, Newer Literary Criticism, κλπ.\nΌλα τα παραπάνω δείχνουν ότι η βιβλική έρευνα βρίσκεται μπροστά σε μια πρόκληση που περιγράφεται ως «ανάγκη αλλαγής παραδείγματος», καθώς οι ερμηνευτές βρίσκονται αντιμέτωποι με πλήθος προβληματισμών, οι οποίοι πριν από μερικά χρόνια ήταν αδιανόητοι.\nΤο αναμενόμενο κέρδος όμως από την υιοθέτηση των νέων ερμηνευτικών μεθόδων είναι η αναγνώριση ότι η Βίβλος μπορεί να είναι ο λόγος του Θεού, αλλά ο βιβλικός Θεός έχει πολλές φωνές και όλες μιλούν ταυτόχρονα· ο Θεός μιλάει πολυφωνικά. Στο πλαίσιο του Παγκοσμίου Συμβουλίου των Εκκλησιών η αναγνώριση αυτή οδήγησε στη μετατροπή του αρχικού προγράμματος “Ευαγγέλιο και Πολιτισμός” σε “Ευαγγέλιο και Πολιτισμοί”. Το Ευαγγέλιο παραμένει ένα, ποτέ δεν γίνεται Ευαγγέλια, αλλά τώρα αναγνωρίζεται ότι αυτό μπορεί να εκφραστεί μέσα από διαφορετικά πολιτισμικά συστήματα. Σε έναν κόσμο, λοιπόν, διαρκώς μεταβαλλόμενο, σε έναν πλανήτη που καθίσταται καθημερινά ένα παγκόσμιο χωριό, όπου όλοι οι πολιτισμοί διεκδικούν και καταλαμβάνουν μια θέση, ο μόνος τρόπος για να ακουστεί η φωνή της Βίβλου είναι να μιλήσει με πολλές φωνές.\nΗ αναγνώριση της πολυφωνικότητας της Βίβλου και αντίστοιχα της πολυφωνικότητας των ερμηνειών μπορεί να είναι ευεργετική σε πολλά επίπεδα. Σε ακαδημαϊκό επίπεδο αυτό σημαίνει μιαν αντίσταση σε αποκλειστικές μεθόδους ερμηνείας, οι οποίες οδηγούν σε μιαν εξειδίκευση τέτοια που απαγορεύει το να ακουστούν άλλες φωνές. Σημαίνει ακόμη ετοιμότητα συνεργασίας με άλλους κλάδους και ετοιμότητα διαλόγου με άλλους κλάδους που θα άρει αντιπαραθέσεις του παρελθόντος, όπως π.χ. Βίβλος και Φυσικές Επιστήμες. Αλλά και σε επίπεδο κοινωνίας η αναγνώριση της πολυφωνικότητας της Βίβλου καθιστά τους βιβλικούς επιστήμονες φορείς ενός οράματος για τη δυνατότητα και την αναγκαιότητα ενός διαλόγου μεταξύ των διάφορων πολιτισμικών ομάδων. Η πολυφωνικότητα της Βίβλου μπορεί να αποτελέσει ένα νέο μοντέλο για τη διαμόρφωση μιας κοινωνίας διαλόγου και να λειτουργήσει έτσι ως μια φωνή ελπίδας ότι υπάρχει εναλλακτικός δρόμος ανάμεσα στον ολοκληρωτισμό και την ατομοκρατία, συνέπειες και τα δύο της παγκοσμιοποίησης της οικονομίας. Η μεγάλη πρόοδος όμως που αναμένεται να προκύψει με την αποδοχή των νέων ερμηνευτικών μεθόδων αφορά στον διεκκλησιαστικό και διαθρησκειακό διάλογο. Οι θετικιστικές ερμηνείες της Βίβλου δίνουν, βέβαια, μια δυνατότητα διαλόγου ή και συμφωνίας ακόμη σε κάποια θέματα, δεν αίρουν όμως τις διαφορές που χωρίζουν τις διάφορες κοινότητες των πιστών. Αναγνωρίζοντας ότι κάθε ανάγνωση του βιβλικού κειμένου είναι μια ανάγνωση που προκύπτει από τη συνάφεια του αναγνώστη, οδηγεί στην αναγνώριση ότι οι διαφορές στην ερμηνεία οφείλονται στις διαφορετικές συνάφειες των αναγνωστών. Ο διάλογος σ’ αυτήν την περίπτωση, αντί να καταπιάνεται με την ατέρμονα προσπάθεια συμβιβασμού των διαφορετικών ερμηνειών, θα ασχοληθεί με τις διαφορετικές συνάφειες που παράγουν αυτές τις ερμηνείες. Ένας τέτοιος διάλογος μπορεί να είναι πολύ πιο παραγωγικός από την περιορισμένη συμφωνία πάνω στα αποτελέσματα των θετικιστικών μεθόδων.\nΠιστεύοντας ότι η διοργάνωση του παρόντος συνεδρίου θα επιτρέψει να ακουστούν όλες οι φωνές και ότι θα ανοίξει κάποιους δρόμους για την πληρέστερη κατανόηση του λόγου του Θεού μέσα στη σύγχρονη πραγματικότητα, επιθυμώ ως Κοσμήτορας της Θεολογικής Σχολής του Α.Π.Θ. να εκφράσω και από τη θέση αυτή τα συγχαρητήριά μου προς όλους όσοι συνέβαλαν στην πραγματοποίησή του.\n Π. Ν. Ευδοκίμωφ, Ορθοδοξία, ….\n Ο κανόνας αυτός προκύπτει από την ίδια Γραφή. Στο Λου κδ´ 13-32 περιγράφεται η συνάντηση του αναστημένου Ιησού με δύο μαθητές του, οι οποίοι πήγαιναν από την Ιερουσαλήμ σε κάποιο κοντινό χωριό, τους Εμμαούς. Οι μαθητές άρχισαν να συνομιλούν μαζί του και εκείνος τους προέτρεψε να αναζητήσουν στα «βιβλία του Μωυσή και όλων των προφητών» όσα αναφέρονταν εκεί γι’ αυτόν. Όμως οι μαθητές δεν τον αναγνώρισαν, παρά μόνον αργότερα, κατά την κλάση του άρτου, μπόρεσαν να αναγνωρίσουν στο πρόσωπο του συνομιλητή τους τον Χριστό. Κάτι ανάλογο περιγράφεται και στο επεισόδιο μεταξύ του Αιθίοπα αξιωματούχου και του αποστόλου Φιλίππου, στο Πρα η´ 27-35. Ο Αιθίοπας διάβαζε την Παλαιά Διαθήκη, αλλά αδυνατούσε να κατανοήσει το περιεχόμενο της, χωρίς τη βοήθεια κάποιου άλλου. Τα δύο αυτά περιστατικά κάνουν σαφές ότι η μελέτη απλώς της Αγίας Γραφής δεν είναι αρκετή για την κατανόηση της. Τόσο οι δύο μαθητές όσο και ο Αιθίοπας δεν μπορούσαν να αναγνωρίσουν τον Χριστό μέσα από τις προφητείες της Παλαιάς Διαθήκης, το κατόρθωσαν όμως μετέχοντας στη μυστηριακή ζωή της Εκκλησίας (θεία Ευχαριστία, κήρυγμα, βάπτισμα).\n Κυριότερος εκπρόσωπος των νέων τάσεων που αναπτύχθηκαν στον τρόπο προσέγγισης των λογοτεχνικών και φιλοσοφικών κειμένων θεωρείται ο Jacques Derrida, [Structure, Sign, and Play in the Discourse of Human Sciences, στο Richard Macksey and Eugenio Donato (eds.), The Structuralist Controversy, John Hopkins University Press/Baltimore 1970, σ. 247-265] εισηγητής της θεωρίας της “αποδόμησης” (deconstruction).\n Ο όρος “παράδειγμα” στην αγγλική του μορφή, “Paradigm”, προερχόμενος επίσης από την αμερικάνικη επιστήμη [Πρβλ. Thomas Kuhn, The Structure of Scientific Revolutions, University of Chicago Press/Chicago 1962 και 21970] χρησιμοποιείται για να δηλώσει ένα μεθοδολογικό πρότυπο, το οποίο έχει τύχει για μια συγκεκριμένη επιστημονική περιοχή γενικής αποδοχής, με αποτέλεσμα η επιστημονική έρευνα και συζήτηση σ’ αυτόν τον συγκεκριμένο χώρο να διεξάγεται μέσα στο πλαίσιο που καθιερώθηκε από το παράδειγμα και να εξαρτάται από το παράδειγμα. Για να γίνει κατανοητή η λειτουργία του παραδείγματος, αρκεί να αναφερθεί, ενδεικτικά μόνον και χωρίς ιδιαίτερη ανάλυση, η περίπτωση της θεωρίας του Julius Wellhausen, η οποία λειτούργησε ως παράδειγμα στο χώρο της παλαιοδιαθηκικής επιστήμης. Για δεκαετίες η χρήση των συμβόλων “J” ή “P” γινόταν από τους παλαιοδιαθηκολόγους χωρίς άλλες επεξηγήσεις και χωρίς ρητές αναφορές στον προβληματισμό που σχετίζεται με τη χρονολόγηση και τη θέση των κειμένων που χαρακτηρίζονταν με τα γράμματα αυτά. Άλλες ενδείξεις, όπως “αρχαιότερο” και “μεταγενέστερο” ή “ισραηλιτική περίοδος” και “ιουδαϊκή περίοδος”, υπονοούνταν επίσης με τη χρήση των γραμμάτων αυτών. Παρ’ όλο που η όλη θεωρία ήταν εντελώς υποθετική, έτυχε τέτοιας γενικής αποδοχής, ώστε η αμφισβήτησή της να ισοδυναμεί με άρνηση μιας πραγματικότητας. Η δύναμη του παραδείγματος αποδείχτηκε τόσο ισχυρή, ώστε, ακόμη και όταν οι μελέτες του Herman Gunkel [Schöpfung und Chaos in Urzeit und Endzeit, Eine religionsgeschichtliche Untersuchung über Gen 1 und ApJoh 12, Vandenhoeck & Ruprecht/Göttingen 1985 και κυρίως το υπόμνημά του Genesis (πρώτη έκδοση το 1901)] και ιδιαίτερα των Gerhard von Rad [Das formgeschichtliche Problem des Hexateuchs, Kohlhammer/Stuttgart 1938] και Martin Noth [Überlieferungsgeschichtliche Studien, Die sammelden und bearbeitenden Geschichtswerke im Alten Testament, Niemeyer/Halle 1941 και Überlieferungs-geschichte des Pentateuch, Kohlhammer/Stuttgart 1948] ανέτρεψαν ουσιαστικά τη θεωρία του Wellhausen, αυτές εξακολούθησαν να κινούνται στο πλαίσιο που είχε καθοριστεί από αυτήν. Για το θέμα της λειτουργίας του παραδείγματος στη βιβλική έρευνα βλ. αναλυτικά: Rolf Rendtorff, The Paradigm is changing: Hopes – and Fears, στο Biblical Interpretation, A Journal of Contemporary Approaches I/1, February 1993, E.J. Brill / Leiden, σ. 35-53.\n Αν πριν από μερικές δεκαετίες ο G. von Rad και ο M. Noth μπορούσαν να συζητούν για το αν κάποιο κείμενο ανήκει στην προαμφικτιονική ή τη μετααμφικτιονική περίοδο του Ισραήλ, σήμερα όχι μόνο δεν συζητείται η θεωρία της αμφικτιονίας, αλλά και το ερώτημα είναι αδιανόητο, αφού το μεγαλύτερο μέρος των παλαιοδιαθηκικών κειμένων χρονολογείται πλέον στη μεταιχμαλωσιακή περίοδο. Επίσης η γνωστή διαμάχη που ξέσπασε κατά τη δεκαετία του ’50 ανάμεσα στις σχολές του W.F. Albright και του A. Alt σχετικά με τον τρόπο εγκατάστασης των ισραηλιτικών φυλών στη Χαναάν φαίνεται σήμερα άνευ αντικειμένου, αφού έχουν διατυπωθεί νέες θεωρίες σχετικά με την εμφάνιση των Ισραηλιτών στην Χαναάν. Τέλος, η έντονη διαμάχη μεταξύ των επιστημόνων για το κατά πόσο είναι υποχρεωμένος κανείς, γράφοντας την ιστορία του Ισραήλ, να λαμβάνει υπόψη του τη Βίβλο, θα ήταν στη δεκαετία του ’60 εντελώς αδιανόητη.\n Σε μια μεταμοντέρνα προσέγγιση του βιβλικού κειμένου δεν υπάρχει σωστή και λανθασμένη ανάγνωση. Αναγνώστης και κείμενο αποτελούν μέρος ενός ευρύτερου πολιτισμικού συστήματος. Μια από τις πιο γνωστές μεταμοντέρνες μεθόδους ερμηνείας είναι η “Κριτική της Ανταπόκρισης του Αναγνώστη” (Reader-Response Criticism). Η μέθοδος αυτή δεν στρέφεται ενάντια στον μοντέρνο θετικισμό καθεαυτόν, αλλά σε εκείνες τις μεθόδους θετικισμού, που αναζητούν το νόημα ενός κειμένου στο ίδιο το κείμενο, παρά στον σκοπό του συγγραφέα ή στην αποδοχή από τον αναγνώστη. Οι ερμηνευτές που χρησιμοποιούν την παραπάνω μέθοδο υποστηρίζουν ότι δεν είναι δυνατόν κατά την ανάλυση του νοήματος ενός κειμένου να μη λαμβάνεται υπόψη ο αναγνώστης. Πιστεύουν ότι το κείμενο δεν υφίσταται στην πραγματικότητα παρά μόνον ως ανάγνωσμα και ο αναγνώστης είναι ελεύθερος να κάνει το κείμενο πραγματικό μέσα από μια απεριόριστη ποικιλία τρόπων. Βασική για την κατανόηση της κριτικής της ανταπόκρισης του αναγνώστη είναι η αρχή των “διαπλεκόμενων σχέσεων του κειμένου” (intertextuality). Ορισμένοι χρησιμοποιούν τον όρο “διακειμενικότητα” που είναι κατά λέξη μετάφραση του αγγλικού, αλλά φαίνεται μάλλον αδόκιμος. Ο όρος “διαπλεκόμενες σχέσεις του κειμένου” σημαίνει ότι κάθε κείμενο είναι τμήμα μιας συνάφειας που συμπεριλαμβάνει όχι μόνον άλλα κείμενα, αλλά όλη την ιστορία και τον πολιτισμό που περιβάλλει το κείμενο. Το κείμενο επομένως είναι προϊόν όχι μόνον των λέξεων καθεαυτών ή του σκοπού του συγγραφέα, αλλά και όλων των σχέσεων που το κείμενο συνεπάγεται. Ο αναγνώστης είναι επίσης μέρος των διαπλεκόμενων σχέσεων του κειμένου, όχι, δηλαδή, ένα καρτεσιανό αυτόνομο εγώ, αλλά ένα προϊόν μιας πολιτισμικής συνάφειας. Έτσι, αναγνώστης και κείμενο βρίσκονται σε μια σχέση αλληλεξάρτησης και μπορούν να δώσουν μιαν απεριόριστη ποικιλία νοημάτων. Όταν διαβάζει κανείς τη Βίβλο, το κάνει πάντοτε υποκειμενικά, π.χ. ως Έλληνας, ορθόδοξος, ακαδημαϊκός, άνδρας, θεολόγος, κλπ. Ένας ιουδαίος θα διάβαζε το ίδιο κείμενο διαφορετικά, όπως διαφορετικά θα το διάβαζε ένας αμόρφωτος ευσεβής ή ένας λατινοαμερικάνος, κλπ. Κατά συνέπεια, στόχος του μεταμοντέρνου ερμηνευτή δεν είναι να απαντήσει στην ερώτηση «Τι σημαίνει το κείμενο;», αλλά να βοηθήσει τον αναγνώστη να φτάσει σε συνεχώς νέες σημασίες, καθώς ο μεταμοντερνισμός αναγνωρίζει τη νομιμότητα όλων των διαφορετικών αναγνώσεων.


Λιονέλ Μέσι: ''Στο χέρι της Μπαρτσελόνα να μη φύγω'' - iSelida.gr\n''Στο χέρι της Μπαρτσελόνα\nνα μη φύγω''\nΦεβρουαρίου 20, 2020\t0\n«Βλέπω περίεργα πράγματα να συμβαίνουν» ήταν η φράση που χρησιμοποίησε ο Μέσι προκειμένου να σχολιάσει την αποκάλυψη ότι ο πρόεδρος της Μπαρτσελόνα, Τζοζέπ Μαρία Μπερτομέου, είχε υπογράψει συμβόλαιο με την εταιρεία I3 Ventures, η οποία ανέλαβε μέσω ψεύτικων προφίλ στα social media να βελτιώσει την εικόνα της διοίκησης του κλαμπ στο κοινό. Ταυτόχρονα όμως και να πλήξει αυτό παικτών όπως οι Λιονέλ Μέσι και Ζεράρ Πικέ, ανθρώπων που υπηρέτησαν στο παρελθόν την Μπαρτσελόνα, όπως οι Πεπ Γκουαρντιόλα και Τσάβι, καθώς και αντιπάλων του μέσα κι έξω από τον σύλλογο.\n«Ξαφνιάστηκα όταν το άκουσα γιατί ταξίδευα. Όταν έφτασα (σ.σ. στην Ισπανία) άρχισα να το ανακαλύπτω σιγά-σιγά. Ο πρόεδρος μας είπε ό,τι είπε και στους δημοσιογράφους: ποια ήταν η κατάσταση, τι είχε συμβεί. Και δεν μπορώ να πω κάτι περισσότερο. Η αλήθεια είναι ότι βλέπω περιέργα πράγματα να συμβαίνουν. Αλλά ειπώθηκε ότι θα υπάρξουν αποδείξεις. Θα πρέπει να περιμένουμε να δούμε αν είναι αλήθεια ή όχι» ήταν οι χαρακτηριστικές φράσεις του Μέσι.\n«Του απάντησα γιατί ένιωσα ότι μου επιτίθεται. Ένιωσα ότι επιτίθεται στους παίκτες γενικότερα. Εν το μεταξύ μίλησε και είπε πάρα πολλά για τα αποδυτήρια. Σαν να έχει τη δύναμη να φέρνει και να διώχνει προπονητές αλλά και παίκτες. Και μάλιστα μίλησε και για εμένα. Σαν να έχω δυνάμεις τεράστιες και να λαμβάνω αποφάσεις εγώ για την ομάδα και για όλους», ανέφερε ο Μέσι όταν του ζητήθηκε να μιλήσει για τον Αμπιντάλ.


Το μακροσκελές κείμενο του Δημήτρη Παπανώτα μετά την αποχώρηση του από το "Happy Day" | Gpop.gr\nΑυλαία έριξε για φέτος, η εκπομπή «Happy Day», ενώ όπως ανακοινώθηκε ο Δημήτρης Παπανώτας δεν θα συνεχίσει και την επόμενη σεζόν.\nΜία μέρα, μετά την αποχώρηση του από την εκπομπή του ALPHA, ο ίδιος έκανε την πρώτη του ανάρτηση στον προσωπικό του λογαριασμό στο Instagram.\nΣυγκεκριμένα, ανάρτησε μία ομαδική φωτογραφία και έγραψε:\n«Κάθε τέλος είναι και μία καινούργια αρχή. Σαφώς. Αρχή με αισιοδοξία και ελπίδα για το καλύτερο, καλπάζοντας προς το μέλλον. Όμως κάθε τέλος είναι κι ένα πένθος. Ειδικά αν αυτό το τέλος οφείλεται σε άνωθεν παράγοντες… όταν δεν μπορείς να ελέγξεις την πορεία προς το προδιαγεγραμμένο μοιραίο… Δε θα κρύψω τη λύπη μου που δε μου έμεινε άλλη επιλογή από την αποχώρηση από τον ALPHA. Ένα κανάλι που με χόρτασε και το χόρτασα επιτυχίες, δυνατότητες και ευκαιρίες.\nΠάνω από 10 χρόνια, ίσως και 15. Κους κους, happy day… Υπέροχες σχέσεις με υπέροχους ανθρώπους που πρέπει να αφήσω πίσω. Αλλά και προσωπικές σχέσεις με ανθρώπους που εκτίμησα, αγάπησα, γνώρισα βαθειά, συναναστράφηκα… Σταματίνα, Δήμος Βερύκιος, Κώστας Φραγκολιάς, Βασίλης Γρηγορόπουλος, Μαίρη Παλιαλέξη, Κεβόρκ…. Και δεκάδες άλλοι που ίσως δε μας δόθηκε η ευκαιρία για φιλικές συναναστροφές αλλά εκτιμήσαμε , θαυμάσαμε, συμπαθήσαμε βαθειά αλλήλους.\nΔύσκολο το αντίο σε μία καθημερινότητα που μόνο υπέροχη μπορεί να την χαρακτηρίσει κανείς. Όμως έτσι έπρεπε να γίνει. Πάμε για άλλα κρατώντας στην καρδιά όλα τα πολύτιμα. Δε θέλω να παραλείψω να εκφράσω τα αισθήματα μου για ένα άνθρωπο που δίδαξε τη χώρα τι εστί επιχειρείν με ανθρώπινο πρόσωπο. Ο κ. Κοντομηνάς που έδωσε σε όλους εμάς το βήμα την δυνατότητα αλλά και τη στήριξη να μεγαλώσουμε επαγγελματικά, να ανθίσουμε αλλά και να γευτούμε τους καρπούς των κόπων μας. Πάντα δίπλα σε όλους μας, πάντα έτοιμος να ακούσει με ενδιαφέρον τα θέματα μας, πάντα με ισχυρή θέληση να είμαστε και να νιώθουμε όλοι καλά.\nΤον Ευχαριστώ θερμά και του εύχομαι ευτυχία. Σε όλους εσάς εκεί έξω, τους τηλεθεατές- κολλητούς, δε λέω φυσικά αντίο. Θα μας ενώνουν ακόμα για αρκετά χρόνια κοινές σκέψεις, εκτιμήσεις, απόψεις, προσδοκίες, φιλικά αισθήματα… Αλλά και ανησυχίες, όραμα, ελπίδα. Σε όλους εσάς δίνω ραντεβού τον Σεπτέμβρη σε άλλες συχνότητες. Και ελπίζω να ξαναβρεθούμε. Όπως ελπίζω το happy day που αγάπησα και με αγάπησε να συνεχίσει να δρέπει δάφνες και απουσία μου. Σας ευχαριστώ όλους».\nΘανάσης Πατριαρχέας: Το μήνυμα του για το φινάλε της…\nΗ επίσημη ανακοίνωση για τη νέα ομάδα της Σταματίνας…\nPrevious Post: Θέμης Αδαμαντίδης: Οι νέες εξελίξεις σχετικά με τον ξυλοδαρμό του\nNext Post: Τζώνη Καλημέρης: Όλα όσα αποκάλυψε λίγο μετά την αποχώρησή του από το Open


Χριστουγεννιάτικο στεφάνι μόνο από φυσικά υλικά! | Christmas wearth all natural!\nΕλπίζω να περάσατε πολύ πολύ όμορφα!\nΗ κατασκευή που θα δείτε παρακάτω είναι νομίζω από τις αγαπημένες μου!\nΚάτι απλό, μα πανέμορφο συνάμα.\nΑπό την αρχή των εορτών έλεγα πως θέλω να φτιάξω ένα Χριστουγεννιάτικο στεφάνι μόνο με υλικά από τη φύση! Νομίζω πως τα κατάφερα! (εντάξει λίγο σύρμα το χρησιμοποίησα!)\nA Christmas wreath made with materials gathered from a walk to our nearby forest.\nPine, olive and skinos for some extra color tied harmoniously giving us this beautiful result!\nΑπολαύστε το και οπωσδήποτε δοκιμάστε το!\nΑναρτήθηκε από CraftWithMom στις 09:23 21 σχόλια: Σύνδεσμοι στην ανάρτηση\nΕτικέτες Κατασκευές, Στεφάνι, Φύση, Χριστούγεννα, DIY, Natural, wearth\nΧριστουγεννιάτικες επιφάνειες για παιχνίδι με πλαστελίνη ή ζωγραφική! X-Mas Play Daugh Mats | Free Printables\nΤα Χριστούγεννα είναι πολύ κοντά και οι διακοπές για πολλούς από εμάς έχουν ήδη ξεκινήσει! Οι ιώσεις επίσης...\nΔεν μας πτοεί όμως τίποτε και βρίσκουμε τρόπους απασχόλησης εντός του σπιτιού.\nΣήμερα έχω τον μεγάλο μου με λίγο πυρετό και από το πρωί κάνουμε διάφορα όμορφα πραγματάκια! Αυτή τη στιγμή είναι απασχολημένος φτιάχνοντας πάρκινγκ με τα lego του οπότε βρήκα κι εγώ ευκαιρία να ανεβάσω μια ανάρτηση που περιμένει καιρό!\nΣας έφτιαξα επιφάνειες για ατελείωτο παιχνίδι με πλαστελίνη!\nΣε Χριστουγεννιάτικο mood!\nΚατεβάστε όλο το σετ πατώντας εδώ!\nΠλαστικοποιήστε (αν έχετε πλαστικοποιητή) και παίξτε με πλαστελίνη ή απλά ζωγραφίστε!\nΈχουμε απ' όλα!!\nΔεντράκι για να στολίσετε!\nΚαι άλλα 4 υπέροχα σχεδιάκια σας περιμένουν!\nΜια όμορφη απασχόληση για το ρεβεγιόν των Χριστουγέννων ή της Πρωτοχρονιάς!\nΑναρτήθηκε από CraftWithMom στις 13:58 10 σχόλια: Σύνδεσμοι στην ανάρτηση\nΕτικέτες Ζωγραφίζω, Κατασκευές, Κατασκευή με τα παιδιά, παιδί, Χριστούγεννα, Activities, Play dough, Play Mats, Printables, X-Mas\nΗ κάρτα μου για το HandmadeXmasCardsSwap2015!\nΗ Ασπασία από My Lovable Baby και η Αντωνία από Crazytourists Blogging ένωσαν τις δυνάμεις τους και διοργάνωσαν και φέτος κάτι που από ότι φαίνεται γίνεται θεσμός στην μπλογκόσφαιρα και όχι μόνο!\nHandmade Xmas Cards Swap 2015!\nΤο περίμενα πως και πως μια και συμμετείχα και πέρυσι και το είχα καταευχαριστηθεί!\nΠαρακάτω λοιπόν η καρτούλα μου για την ανταλλαγή!\nΕίναι πολύ εύκολη και μπορεί να κρεμαστεί και σαν στολίδι στο δεντράκι μας.\nΤα υλικά μας: Φύλλα φελλού, χαρτί, σπάγκος και διακορευτής.\nΒήμα, βήμα η εκτέλεση αλλά δυστυχώς χωρίς φώτο μια και η δουλειά έγινε νύχτα...\nΚόβουμε τον φελλό μας σε σχήμα αστέρι (μα φυσικά σας έχω το κοπτικό!!) ΕΔΩ!!\nΤυπώνουμε σε μια σελίδα Α4 το κειμενάκι που το βρίσκετε ΕΔΩ!\nΚόβουμε τα αστέρια μας\nΚάνουμε τρυπούλες με το διακορευτή και στο φελλό μας αλλά και στο αστέρι.\nΒάζουμε το χαρτί πίσω από το φελλό\nΠερνάμε το κορδονάκι μας\nΤο πίσω μέρος του χαρτιού περιμένει τις ευχές μας!\nΌμορφη δεν βγήκε;\nΑναρτήθηκε από CraftWithMom στις 13:56 15 σχόλια: Σύνδεσμοι στην ανάρτηση\nAdvent Calendar 2015!\nΦέτος αποφάσισα στα παιδάκια μου να μην κάνω ημερολόγιο αντίστροφης μέτρησης αλλά να αναβιώσω το "έθιμο" των παιδικών μου χρόνων, που στην ουσία είναι ακριβώς το ίδιο.\nΟι γονείς μου λοιπόν, στο δημοτικό, κάθε 1η Δεκέμβρη κρεμούσαν στο πόμολο της πόρτας των δωματίων μας (εμένα και του αδελφού μου), μια Χριστουγεννιάτικη κάλτσα. Κάθε βράδυ, ένα δωράκι τρύπωνε εκεί μέσα και περίμενε τον μικρό του παραλήπτη. Η χαρά μας κάθε πρωί απερίγραπτη.\nΕμάς τα δωράκια μας τα βάζει μέσα στις κάλτσες το ξωτικό μας, ο βοηθός του Άγιου Βασίλη καλέ!!! Μένει στο σπίτι μας για τις γιορτές και έχει αναλάβει αυτή τη δουλειά!\nΠαρόλο λοιπόν που δεν έφτιαξα για τα παιδιά μου ημερολόγιο, έφτιαξα για ένα άλλο μικρό, υπέροχο κοριτσάκι που είχε γενέθλια και έγινε 5! Ήταν το δώρο της!\nΗ ιδέα για την κατασκευή του ημερολογίου, είναι της αγαπημένης μου και super ταλαντούχας Ελπίδας από το Two Boys and Hope και θα τη βρείτε εδώ!\nΤα υλικά τα είχα όλα στο σπίτι μου!\nΚρεμάστρα, κορδόνια, σακουλάκια, χαρτί περιτυλίγματος και φυσικά 31 μικρο δωράκια.\nΣε όλα τα πακετάκια κρέμασα τις ετικέτες που ετοίμασα και μπορείτε κι εσείς να κατεβάσετε εδώ!\nΕκτός από τα δωράκια κάποιες μέρες έχει τα Χριστουγεννιάτικα στολιδάκια από ραμμένο χαρτί, γεμάτα με σοκολατάκια και κομφετί! Μπορείτε να δείτε εδώ πως τα έφτιαξα.\nΚάποια από τα δωράκια μπήκαν στα όμορφα Χριστουγεννιάτικα πουγκάκια που μπορείτε να δείτε στο εορταστικό τεύχος του Familives!\nΦέτος είδα πολλά, πανέμορφα και πρωτότυπα ημερολόγια αντίστροφης μέτρησης και με χαροποίησε ιδιαίτερα!\nΕπίσης θέλω να σας πω πόσο πολύ χάρηκα που πολλές από εσάς χρησιμοποιήσατε τις ετικέτες που έφτιαξα!\nΑναρτήθηκε από CraftWithMom στις 15:08 17 σχόλια: Σύνδεσμοι στην ανάρτηση\nΕτικέτες δώρο, Έκπληξη, Κατασκευές, Ράβω, σοκολάτα, Χριστούγεννα, DIY, Familives, Kids, Printables, Wrap, X-Mas\nΓΡΑΜΜΑ ΣΤΟ ΑΓΙΟ ΒΑΣΙΛΗ | LETTER TO SANTA FREE PRINTABLE!\nΣτο διαδύκτιο κυκλοφορούν τόσα πολλά δωρεάν εκτυπώσιμα για να γράψεις γράμμα στον Άγιο Βασίλη και είναι όλα τόσο όμορφα που μπερδεύτηκα ως προς το ποιό να διαλέξω!\nΈτσι λοιπόν έφτιαξα το δικό μου!\nΟ γλυκός αυτός παππούλης σας παραχωρεί την πλούσια, λευκή γενειάδα του για να γράψετε κι εσείς το δικό σας.\nΑπλά πατήστε πάνω στην εικόνα και κατεβάστε το δωρεάν εκτυπώσιμο "Letter to Snata!".\nClick on the image and download!\nΕλπίζω να σας αρέσει και περιμένω, όπως πάντα, τα σχόλιά σας!!!\nΑναρτήθηκε από CraftWithMom στις 18:24 17 σχόλια: Σύνδεσμοι στην ανάρτηση\nΕτικέτες παιδί, Χριστούγεννα, Kids, Printables, X-Mas\nΧριστουγεννιάτικο στεφάνι μόνο από φυσικά υλικά! |...\nΧριστουγεννιάτικες επιφάνειες για παιχνίδι με πλασ...\nΓΡΑΜΜΑ ΣΤΟ ΑΓΙΟ ΒΑΣΙΛΗ | LETTER TO SANTA FREE PRIN...


Σε φουλ ηλεκτρικούς ρυθμούς κινείται και οραματίζεται η Volvo - Cars Electric\nΣε φουλ ηλεκτρικούς ρυθμούς κινείται και οραματίζεται η Volvo\n7 Δεκεμβρίου 2020 9:59 πμ\nΣε φουλ… ηλεκτρικούς ρυθμούς κινείται η Volvo, η οποία έκανε γνωστά τα σχέδιά της για πλήρη εξηλεκτρισμό της γκάμας της, από το 2030 και εντεύθεν.\nΗδη η αυτοκινητοβιομηχανίας έχει ανακοίνωσε, πώς θα διαθέσει στην ευρωπαϊκή αγορά μια πλήρη σειρά ηλεκτρικών βαρέων φορτηγών από το 2021. Και αυτό είναι μόνο η… αρχή για τα μεγαλεπήβολα πλάνα που καταστρώνει η Volvo, αναφορικά με την ηλεκτροκίνηση.\nΔιαβάστε: Volvo: Παρουσιάζει πλήρη γκάμα ηλεκτρικών φορτηγών\nΔιαβάστε: Στην παραγωγή το Volvo XC40 Recharge\nΣτόχος της εταιρείας, όπως επισημαίνουν οι ιθύνοντές της, είναι έως το 2025, τα ηλεκτρικά μοντέλα να αποτελούν το 50% των παγκόσμιων πωλήσεων της.\nΕως τώρα, πάντως, η πλειονότητα των ηλεκτροκίνητων μοντέλων που απαρτίζουν τη γκάμα της Volvo, είναι μόνο ήπια υβριδικά και plug-in υβριδικά.\nΠροηγούμενο άρθροAudi: Επενδύει 12 δισ. στην ηλεκτροκίνηση\nΕπόμενο άρθροΑποκαλύψεις για τα επόμενα ηλεκτρικά μοντέλα της Skoda!


ΤΡΙΧΕΣ – Έφη Παπαδοπούλου\nPosted by trihes × 22/03/2014 at 20:19\nΗ Έφη Παπαδοπούλου ασχολείται με την εκπαίδευση σκύλων 13 χρόνια. Εκτός από τη βασική υπακοή και τα προβλήματα συμπεριφοράς ειδικεύεται στα κόλπα, στην εκπαίδευση με clicker, στο agility και στο disc dog. Έχει ολοκληρώσει επιτυχώς τα 5 επίπεδα του Academy of Dog Training and Behavior και συνεχίζει να παρακολουθεί διαρκώς σεμινάρια όλων των ειδών που αφορούν σκύλους (agility, disc dog, IPO, κτηνιατρικές πρώτες βοήθειες, Animal Communication κ.α.) από ειδήμονες στο χώρο, ο καθένας κορυφαίος στο είδος του. Έχει φιλοξενήσει κι εκπαιδεύσει αρκετά αδεσποτάκια μέχρι να βρούνε το μόνιμό τους σπίτι. Έγραφε άρθρα και συμβουλές στα περιοδικά «Σκύλος & Γάτα» της Καθημερινής και «ΓΑΒ».\nΕίναι ιδρύτρια και πρόεδρος του Ομίλου Agility Αθήνας, (http://agilityaddicts.gr) του πρώτου ομίλου agility στη χώρα μας. Έχει διοργανώσει το πρώτο σεμινάριο ατζίλιτυ στην Ελλάδα κι έχει επίσης παραδώσει σεμινάρια ατζίλιτυ η ίδια. Και τα δυο της σκυλιά έχουν περάσει επιτυχώς ΒΗ και στο ατζίλιτυ είναι στο ανώτατο επίπεδο Α3. Με τη σκύλα της τη Blu έχει προκριθεί δύο φορές για το Πανευρωπαϊκό Πρωτάθλημα Ατζίλιτυ, μια για το Παγκόσμιο Πρωτάθλημα Ατζίλιτυ και συγκέντρωσε τους περισσότερους βαθμούς στο πρώτο Πρωτάθλημα Ατζίλιτυ στην Ελλάδα που έλαβε χώρα το 2017.\nΜε τη νεότερή της σκύλα, την Karma, έχει ήδη συγκεντρώσει βαθμούς πρόκρισης και για το Πανευρωπαϊκό Πρωτάθλημα Ατζίλιτυ και για το Παγκόσμιο Πρωτάθλημα του 2018 κι επίσης διακριθεί με πολυάριθμες πρωτιές στην Ελλάδα. Μαζί κάνουν επιδείξεις dog dancing, frisbee και agility με την υπόλοιπη ομάδα, τους Agility Addicts και το 3ο border collie της οικογένειας, τον Jet με τον οποίο διαγωνίζεται ο άντρας της. Και οι 3 σκύλοι γνωρίζουν πάνω από 100 εντολές κι έχουν πάρει μέρος σε ταινίες, τηλεοπτικές διαφημίσεις και επιδείξεις σε σχολεία, φιλοζωϊκές διοργανώσεις, εκθέσεις κλπ. Μαζί τους συμβιώνει κι άλλη μια ηλικιωμένη σκυλίτσα, η Ίρμα, κι ένας γάτος.\nΙστοσελίδα Ομίλου Agility Αθήνας: agilityaddicts.gr\nTags: Academy of Dog Training and Behavior × agility × Agility Addicts × Agility Αθήνας × Animal Communication × Blu × clicker × disc dog × IPO × Ivan Balabanov × Ron Watson × Silvia Trkman × Turid Rugaas × Wendy Wolfe × ΓΑΒ × εκπαίδευση × εκπαιδεύτρια × κόλπα × κτηνιατρικές πρώτες βοήθειες × Σκύλος & Γάτα\nAgility: παιχνίδια ευκινησίας για σκύλους, τώρα και στην Ελλάδα30/09/2014\nPingback: ΤΡΙΧΕΣ – Κυριακή, Σκυλίσια Γιορτή! – Φιλοθέη, 18 Νοεμβρίου\n23/09/2014 at 19:00\nΚαλησπέρα και συγχαρητήρια για την προσπάθεια σας. ‘Εχω την ευτυχία να έχω ένα ημίαιμο σκυλάκι 1,5 ετών και το έχω αποκτήσει από την ηλικία των 5 εβδομάδων (δεν γινόταν αλλιώς). Ενώ είναι υπάκουος στα βασικά καθημερινά πράγματα (βόλτα, παιχνίδι, τάισμα, δε λερώνει στο σπίτι από 4 μηνών χωρις ατυχήματα), στην υπόλοιπη συμπεριφορά του είναι μάλλον φοβικός και καχύποπτος. Για παράδειγμα τρομάζει αν μέσα στο σπίτι πετάει μια μύγα ή κάποιο έντομο, ενώ έξω από το σπίτι τα κυνηγάει. Είχε πρόβλημα με τα παιδιά αν και μεγαλώνει με παιδιά και θα έλεγα εκπαιδευμένα ως προς τη συμπεριφορά τους, το έχει ξεπεράσει όμως κατά ένα μεγάλο βαθμό γιατι τον “πίεσα” να έρχεται καθημερινά σε επαφή (με την επίβλεψη μου) αλλά όχι ιδιαίτερα με τα μικρότερα μέχρι 6-7 ετών. Η αντίδραση του είναι μάλον επιθετική, γρυλίζει και προσπαθεί να τα τρομάξει χωρίς να προσπαθεί να δαγκώσει. Το σημαντικότερο όμως και αυτό που νομίζω ότι είναι και σημαντικότερο για ένα σκύλο είναι η αντίδραση του στα άλλα σκυλιά. Προσπαθεί να τα αποφύγει είτε έιναι στην αυλή μας (φίλων για παιχνίδι) είτε είναι στον δρόμο. Στην βόλτα όποτε συναντήσουμε σκύλο είτε με λουρί είτε αδέσποτο κάνει ότι μπορεί να τον αποφύγει και με όσα νιώθει λίγο πιο σίγουρος τα μυρίζει χωρίς πολύ ενδιαφέρον αλλά δεν αφηνει να τον μυρίσουν. Για την ακρίβεια ο σκύλος μου παρ’οτι βγαίνει βόλτα από 3,5 μηνών δεν έχει αφήσει κανένα σκύλο να τον μυρίσει. Οφειλω να σας πω πως εγώ παρ’οτι λατρεύω τα σκυλιά γνώσεις αναγκάστηκα να πάρω για τη συμβίωση με σκύλο μετά την απόκτηση του και επιπλέον φοβάμαι κάθε είδους μεγάλο σκύλο και κυρίως όταν βγαίνω βόλτα με τον δικό μου. Σας παρακαλώ συμβουλέψτε με και πείτε μου αν υπάρχουν ελπίδες να διορθωθεί αυτή η συμπεριφορά Δυνατότητα επαφής με εκπαιδευτή δεν υπάρχει γιατί ζω στην επαρχία. Σας ευχαριστώ εκ των προτέρων\n24/09/2014 at 10:46\nΔήμητρα φυσικά και υπάρχει! Διάβασε τα σχετικά μας άρθρα και αφού δοκιμάσεις αυτά που προτείνουν οι συνεργάτες μας περιμένουμε να μας πεις αν είδες βελτίωση για να σου προτείνουμε κάτι άλλο!\n1) Φοβάται κάθε επαφή με τον έξω κόσμο και ειδικά τους άλλους σκύλους;\n2) Νεαρός τετράποδος… αντιπαθεί παιδιά.\n3) Αν ο σκύλος σου είναι μικρόσωμος ίσως βοηθηθείς και από αυτό: Δικαίωμα στη βόλτα για τους «μια σταλιά μάγκες»\n18/05/2014 at 11:09\nΜπράβο Μπλου μπράβο Έφη!!!\nφόβος εκπαίδευση υιοθεσία παζάρι νόμος ασφάλεια τρίχες γάτα παιχνίδι στείρωση ζώα συμπεριφορά κτηνίατρος αδέσποτα γατάκι αδέσποτο σκύλος κουτάβι βόλτα κακοποίηση


Αρχική Αρχική Zώδια Σήμερα: Tι λένε τα Ζώδια για σήμερα Παρασκευή 22 / 2\nΟι Προβλέψεις για σήμερα Παρασκευή 22 / 2\nΑγαπητέ Κριέ τα σχέδιά σου προχωράνε με αργούς ρυθμούς, αλλά αυτό δεν πρέπει να σε προβληματίζει. Όταν θέλεις κάτι πολύ το πετυχαίνεις ότι κι αν γίνει χάρη στις ικανότητες αλλά και το πείσμα σου που δεν αφήνει τίποτα να του ξεφύγει. Η σημερινή Παρασκευή θα σου ανοίξει το δρόμο για να πετύχεις αυτά που έχεις στο μυαλό σου. Δες τις Epwτικές Προβλέψεις της Παρασκευής ΕΔΩ\nΈχεις να αντιμετωπίσεις μία δύσκολη ημέρα και θα πρέπει να είσαι προετοιμασμένος κατάλληλα για να ανταπεξέλθεις. Πολλά πράγματα είναι πιθανό να μην συμβούν λόγω της δικής σου αδράνειας αλλά και λόγω των αρνητικών επιρροών που δέχεσαι από την αρνητική όψη της Παρασκευής. Ίσως βέβαια ο φόβος σου μήπως και σε απορρίψουν, σε κάνει διστακτικό στο να κάνεις σημαντικά βήματα. Πρόσεξε γιατί αργότερα θα χτυπάς το κεφάλι σου για τις ευκαιρίες που θα χάσεις. Δες τις Epwτικές Προβλέψεις της Παρασκευής ΕΔΩ\nΦίλε Δίδυμε η σημερινή μέρα είναι πολύ θετική για εσένα και θα το καταλάβεις πολύ σύντομα κατά τη διάρκεια της, καθώς η αισιοδοξία για κάποια ζητήματα που έμεναν στάσιμα επανέρχονται και σου φτιάχνουν τη διάθεση. Το πρόγραμμα σου θα είναι γεμάτο από εξελίξεις που θα σου δώσουν ικανοποίηση και επιβεβαίωση ότι οι προσπάθειές σου αποδίδουν. Δες τις Epwτικές Προβλέψεις της Παρασκευής ΕΔΩ\nΗ ημέρα θα είναι καλή για να αποκαταστήσεις κάποιες σχέσεις σου που το τελευταίο διάστημα περνάνε αρκετές δυσκολίες. Μπορείς να μιλήσεις ανοιχτά για όλα σε έχουν στεναχωρήσει και με ειλικρίνεια να καταφέρεις να λύσεις πολλές από τις παρεξηγήσεις, που σε έχουν προβληματίσει. Δες τις Epwτικές Προβλέψεις της Παρασκευής ΕΔΩ\nΑγαπητέ Λέοντα κάποια γεγονότα σήμερα θα σε ξαφνιάσουν και θα σε κάνουν να τα χάσεις. Μην υποκύψεις σε αυτές τις απρόσμενες εξελίξεις και δείξε λίγη ψυχραιμία. Χρησιμοποίησε το διπλωματικό σου ταλέντο για να τα χειριστείς και να στρέψεις τα γεγονότα προς το συμφέρον σου. Απόφυγε τον εκνευρισμό και τις εντάσεις. Δες τις Epwτικές Προβλέψεις της Παρασκευής ΕΔΩ\nΣήμερα, φίλε Παρθένε, έχεις μια πολύ δυναμική στάση απέναντι στις καταστάσεις και μπορείς να λύσεις διάφορα προβλήματα που σε απασχολούν. Μην κάνεις βιαστικές κινήσεις όμως και μην κουραστείς πάρα πολύ. Βρες το χρόνο για να κάνεις κάτι που σε ευχαριστεί και σου φτιάχνει τη διάθεση. Παν μέτρον άριστον… μην το ξεχνάς!!! Δες τις Epwτικές Προβλέψεις της Παρασκευής ΕΔΩ\nΑγαπητέ Ζυγέ, μπορείς να κάνεις πάρα πολλά για να καλυτερέψεις τις συνθήκες της ζωής σου, αλλά πρέπει να βάλεις προγραμματισμό στις κινήσεις που θα κάνεις. Σήμερα τονώνεται η διάθεση σου και το αίσθημα της αλλαγής θα είναι έντονο μέσα σου. Η περίοδος είναι πολύ ευνοϊκή για να βάλεις μπροστά τα σχέδια σου. Μπροστά σου ξανοίγονται οι καλύτερες λύσεις και δεν θα αργήσεις να πάρεις μεγάλη ικανοποίηση. Δες τις Epwτικές Προβλέψεις της Παρασκευής ΕΔΩ\nΥπάρχουν θέματα από το παρελθόν που επανέρχονται σήμερα στην ζωή σου και ζητούν επιτακτικά μία λύση. Μη δίνεις άλλη αναβολή για να ηρεμήσεις επιτέλους από το άγχος που σου προκαλούν. Βάλε μια σειρά και κάνε όσα περισσότερα μπορείς βάζοντας όλες σου τις δυνάμεις για να τα τελειώσεις. Δες τις Epwτικές Προβλέψεις της Παρασκευής ΕΔΩ\nΠολύ προσοχή απαιτείται σήμερα σε αποφάσεις που αφορούν βασικούς τομείς της ζωής σου αγαπητέ Τοξότη. Υπάρχουν μερικές καθυστερήσεις που σε εκνευρίζουν και θέλεις να αλλάξεις πάρα πολλά πράγματα. Μείνε συνετός στην συμπεριφορά σου και μην οδηγείσαι από την παρορμητικότητα σου σε λανθασμένες κινήσεις. Δες τις Epwτικές Προβλέψεις της Παρασκευής ΕΔΩ\nΑγαπητέ Αιγόκερε σήμερα μπορείς να κάνεις τις αλλαγές που θέλεις και να ξέρεις ότι η στασιμότητα του παρελθόντος έχει περάσει. Είσαι σε περίοδο αναδημιουργίας και μπορείς να ξεκινήσεις με καινούργιες βάσεις, για να δώσεις έναν άλλο τόνο στη ζωή σου. Ο δυναμισμός σου θα είναι στα ύψη και οι ιδέες σου θα σε οδηγήσουν στην επιτυχία. Άτομα του περίγυρού σου που εμπιστεύεσαι σου ανοίγουν νέους δρόμους και σου υποδεικνύουν λύσεις. Δες τις Epwτικές Προβλέψεις της Παρασκευής ΕΔΩ\nΠροσπάθησε σήμερα να μην απαισιοδοξείς και να μην σκέφτεσαι αρνητικά. Έχεις φέρει τα πράγματα σε πολύ θετικό σημείο. Φρόντισε να χαλαρώσεις και να περάσεις ευχάριστα γιατί οι πλανήτες στέκονται αρωγοί στα σχέδιά σου για το μέλλον. Χρησιμοποίησε την εύνοιά τους για σένα και για να βοηθήσεις κάποια δικά σου άτομα, σε προβλήματα που μπορεί να έχουν. Δες τις Epwτικές Προβλέψεις της Παρασκευής ΕΔΩ\nΦίλε Ιχθύ, σε έχει πιάσει σήμερα ένα παράπονο σχετικά με τους ανθρώπους που σε περιβάλλουν και αναρωτιέσαι ποιοι είναι εκείνοι που πραγματικά θέλουν το καλό σου. Μην αναλώνεσαι σε σκέψεις που σου χαλάνε τη διάθεση και σου προκαλούν εκνευρισμό. Άλλωστε θα διαπιστώσεις ότι όσοι νοιάζονται είναι αρκετοί για να αισθάνεσαι καλά και κάποιοι είναι όντως περιττοί και πρέπει να τους απομακρύνεις. Μη διστάσεις. Δες τις Epwτικές Προβλέψεις της Παρασκευής ΕΔΩ…πηγή\nΠροηγούμενο άρθροKαλώς τα Δεχτήκαμε!! Η ΝEA Λειτουργία Του Fαcebook που θα Κλεiσει Σπiτια\nΕπόμενο άρθροMόλις Έσκασε Διαρρoή για Power 0f Love: Αποχώρησε με Έκτακτη Ψηφοφορία Παίκτης φαβορί\nΟι Εpwτικές Προβλέψεις της Παρασκευής!! Παλιές Aγάπες «Φουντώνουν» Ξαφνικά γι’ Aυτά τα 4 Ζώδια\nΑποκάλυψη Σ0κ για Bικτώρια Καρύδα!! Η Xαμέvη Bέρα και η Mεγάλη...


by Αγγελική Νόστη 17 Apr 2015\nΝέες θήκες LINE LEATHER-TPU BOOK STAND από την VOLTE-TEL κατάλληλες για τα νέο Samsung G920 Galaxy S6. Ο μοντέρνος σχεδιασμός τους από υψηλής ποιότητας PU δέρμα εξωτερικά τις κάνει να ξεχωρίζουν. Εσωτερικά το τηλέφωνο συγκρατεί θήκη από TPU υλικό και η ειδική VELVET επένδυση εσωτερικά αποτελεί την καλύτερη προστασία για την οθόνη. Χάρη στην ειδική προεξοχή περιμετρικά της TPU και σε συνδυασμό με το λουράκι με μαγνητικό κλείσιμο που κρατάει το μπροστινό κάλυμμα στην θέση του, οι θήκες LINE προστατεύουν το κινητό σας ακόμη και από πιθανές πτώσεις.\nΑποφύγετε τις γρατζουνιές στην οθόνη κρατώντας κλειστό το book-cover και διατηρήστε το τηλέφωνό σας σαν καινούριο. Στο εσωτερικό του book-cover υπάρχουν 2 εγκοπές για τις κάρτες σας και η λειτουργία STAND σας διευκολύνει κατά την προβολή βίντεο ή φωτογραφιών. Η λειτουργία STAND, τέλος, σας διευκολύνει κατά την προβολή βίντεο ή φωτογραφιών.\nΜπορείτε να επιλέξετε σε 4 διαφορετικά χρώματα Μαύρο, Άσπρο, Μπλε, και Ροζ. Οι LINE LEATHER-TPU BOOK STAND τοποθετούνται και αφαιρούνται εύκολα, είναι ελαφριές, λεπτές και δεν επηρεάζουν τις λειτουργίες του τηλεφώνου.\nΔείτε τις θήκες LINE LEATHER-TPU BOOK STAND εδώ.\nΓια περισσότερες θήκες SAMSUNG GALAXY S6 δείτε εδώ.\nΓια θήκες SAMSUNG GALAXY S6 EDGE δείτε εδώ.


Τα καημένα δεν είχαν tablet!(ξεχασμένα παιδικά παιχνίδια) | ΚΑΛΑΒΡΥΤΑ ΝΕΤ\nΤα καημένα δεν είχαν tablet!(ξεχασμένα παιδικά παιχνίδια)\nΔευ, 14/07/2014 - 08:19\nΠάνω από εκατό χρόνια πριν, δεν υπήρχαν τηλεοράσεις, στερεοφωνικά, ή τηλεοπτικά παιχνίδια, δεν υπήρχαν χρήματα για ακριβά παιχνίδια και οι γονείς μας ήταν πολύ απασχολημένοι για να ασχοληθούνε μ΄εμάς.Ευτυχώς η κίνηση στους δρόμους ήταν μικρή η δεν υπήρχε, οπότε ο δρόμος ήταν η παιδική χαρά μας: οι δρόμοι, τα πεζοδρόμια, καθώς και στους μικρούς κήπους μπροστά.Παίζαμε έξω έως ότου βράδιαζε και δεν βλέπαμε πια.Τα αγόρια έπαιζαν "βόλους" έστρωναν τους βόλους σε μια σειρά, σχεδόν κολλητοί μεταξύ τους, και τα παιδιά έριχναν το καθένα το δικό του βώλο από κάποια καθορισμένη απόσταση, προσπαθώντας να πετύχουν κάποιον από τους "στρωμένους" βόλους Οποιο βώλο πετύχαινε το παιδί, τον κέρδιζε.Το μεγάλο πανηγύρι γινόταν όταν έμπαινε και γκαζά στο στρώσιμο και όποιο παιδί κέρδιζε γκαζά, ξεφώνιζε από χαρά και ικανοποίηση. Συνήθως όμως η γκαζά δεν έμπαινε στο στρώσιμο, επειδή όποιο παιδί την είχε προτιμούσε να τη κρατάει για να σημαδεύει, επειδή ήταν πιο εύστοχη και δεν έχανε το σχήμα της. Οι χωματένιοι βόλοι χάναν γρήγορα τη λεία εξωτερική τους επιφάνεια και, μετά από κάμποσα παιχνίδια, σπάγαν κιόλας.\nΠαιζόταν από δυο άτομα. Το πρώτο παιδί που άρχιζε, έριχνε μια στρογγυλή πέτρα στην αρχή του σχεδίου. Έπρεπε στηριγμένο στο ένα πόδι να σπρώξει μ' αυτό την πέτρα ώστε να βγει έξω από το σχέδιο στην αρχή. Στη συνέχεια έριχνε την πέτρα στο δεύτερο τετράγωνο κι έμπαινε με το ένα πόδι στο σχέδιο και τετράγωνο -τετράγωνο έφτανε σ' εκείνο που βρισκόταν η πέτρα. Πάλι χτυπώντας την με το πόδι με το οποίο πατούσε στο έδαφος προσπαθούσε τετράγωνο -τετράγωνο να τη βγάλει έξω από το σχέδιο στην αρχή του. Αυτή η διαδικασία συνεχιζόταν με το τρίτο, το τέταρτο και το πέμπτο τετράγωνο. Δεν έπρεπε ούτε η πέτρα ούτε το πόδι να ακουμπήσει στις γραμμές του σχεδίου. Αν ακουμπούσε στη γραμμή έβγαινε από το παιχνίδι και ξεκινούσε το άλλο παιδί.\nΠΕΡΝΑ, ΠΕΡΝΑ Η ΜΕΛΙΣΣΑ\nΔΕΝ ΠΕΡΝΑΣ ΚΥΡΑ ΜΑΡΙΑ\nΛΥΚΕ ΛΥΚΕ, ΕΙΣΑΙ ΕΔΩ;\nΓΥΡΩ ΓΥΡΩ ΟΛΟΙ\nΓύρω-γύρω όλοιΣτη μέση ο Μανόλης,\nΜε το: «όλοι κάθονται στη γη!», όλα τα παιδάκια κάθονται χάμω και τεντώνουν τα πόδια τους προς το κέντρο. Το ίδιο πρέπει να κάνει και ο «Μανόλης».\nΗ ΜΙΚΡΗ ΕΛΕΝΗ\n Δύο μεγάλες κοκάλινες μπάλες, σε διάφορους χρωματισμούς, η κάθε μια κρεμόταν με λεπτό γερό σκοινάκια, από ένα σιδερένιο κρίκο, που μπορούσε ο καθένας να το προσαρμόσει στο δάκτυλό τους. Συνήθως στο μεσαίο. Η επιτυχία ήταν να χτυπάς τις μπάλες όσο χρόνο περισσότερο μπορούσες, κουνώντας το χέρι πάνω κάτω. Ο θόρυβος που έκανε ήταν τόσο εκνευριστικός που γρήγορα κατατάχτηκε στα απαγορευμένα παιχνίδια. Πολλές φορές, οι μπάλες ξέφευγαν και χτυπούσαν τον παίχτη καθιστώντας έτσι ακόμα πιο επικίνδυνο.


Αλοιφή για κιρσούς στα πόδια - Κλινικές 2021\nΑποτελεσματικές αλοιφές για τη θεραπεία των κιρσών στα πόδια και ποια κρέμα (τζελ) είναι καλύτερη για φλεβική επέκταση των φλεβών των κάτω άκρων\nΤο τζελ, η κρέμα ή η αλοιφή για κιρσούς είναι απαραίτητο συστατικό της σύνθετης θεραπείας της παθολογίας. Αυτά τα φάρμακα διαφέρουν ως προς τη σύνθεση, το αποτέλεσμα και το κόστος. Επιλέγονται ανάλογα με τα υπάρχοντα συμπτώματα, λαμβάνοντας υπόψη τα μεμονωμένα χαρακτηριστικά του οργανισμού.\nΟι κιρσοί (κιρσοί) ονομάζονται σύμπλεγμα παθολογικών αλλαγών στην αγγειακή συσκευή, μέσω της οποίας το αίμα κατευθύνεται στην καρδιά. Για διάφορους λόγους (κληρονομικότητα, υπερφόρτωση, σωματική αδράνεια κ.λπ.), τα αγγειακά τοιχώματα εξασθενούν και η φλεβική πίεση στην περιφέρεια αυξάνεται, γεγονός που οδηγεί σε παραβίαση της λειτουργίας κλεισίματος των βαλβίδων που εμποδίζουν το αίμα να ρέει πίσω στις φλέβες.\nΗ ασθένεια επηρεάζει κυρίως τα φλεβικά αγγεία των ποδιών, που βρίσκονται πιο κοντά στην επιφάνεια του σώματος. Με την πάροδο του χρόνου, οι φλέβες επεκτείνονται περισσότερο, γίνονται ελικοειδείς και ανώμαλες. Η ροή του αίματος στα κάτω άκρα διαταράσσεται, αναπτύσσεται σύνδρομο χρόνιας φλεβικής ανεπάρκειας. Λόγω στασιμότητας του αίματος, το πλάσμα διεισδύει στα υποδόρια στρώματα, θρόμβους αίματος και μορφή οιδήματος, αναπτύσσεται φλεγμονή και εμφανίζεται πόνος. Στο μέλλον, οι ιστοί του δέρματος επηρεάζονται και σχηματίζονται τροφικά έλκη.\nΜε κιρσούς των κάτω άκρων, η θεραπεία θα πρέπει να ξεκινήσει όσο το δυνατόν νωρίτερα. Συμπτώματα του αρχικού σταδίου των κιρσών:\nαίσθημα βαρύτητας, τραβώντας πόνο στα πόδια\nπρήξιμο (εμφανίζεται το βράδυ)\nμυρμήγκιασμα, μούδιασμα, μυϊκές κράμπες\nαγγειακά σχήματα, έντονη φλεβική ανακούφιση.\nΦάρμακα για τη θεραπεία των κιρσών, που χρησιμοποιούνται εξωτερικά, βοηθούν στη διακοπή αυτών των συμπτωμάτων και στην πρόληψη της επιδείνωσης της κατάστασης. Όταν η ασθένεια εξελίσσεται, χρησιμοποιούνται εκτός από ένα θεραπευτικό σύμπλεγμα. Η αλοιφή για κιρσούς στα πόδια σας επιτρέπει:\nΣταματήστε τη φλεγμονή, ανακουφίστε τον πόνο, εξαλείψτε το οίδημα.\nΕνισχύστε τις φλέβες, τονώστε και αυξήστε την ελαστικότητά τους.\nΑποτρέψτε τους θρόμβους αίματος και εξαλείψτε τους υπάρχοντες θρόμβους αίματος.\nΑυξήστε τις προστατευτικές ιδιότητες του δέρματος.\nΕνεργοποιήστε την περιφερειακή κυκλοφορία.\nΠαρέχετε λεμφική αποστράγγιση.\nΜέσα για εξωτερική εφαρμογή παράγονται με τη μορφή πηκτωμάτων, κρεμών, αλοιφών. Είναι καλύτερα να εφαρμόσετε την αλοιφή για κιρσούς τη νύχτα, για την εφαρμογή κατά τη διάρκεια της ημέρας μια γέλη ή κρέμα είναι πιο κατάλληλη.\nΟι πηκτές ποδιών είναι οι πιο βολικές στη χρήση. Απορροφούνται εύκολα, έτσι τα δραστικά συστατικά αρχίζουν να δρουν σχεδόν αμέσως μετά την εφαρμογή του φαρμάκου, δεν αφήνουν λιπαρά σημεία, ξεπλένονται χωρίς προσπάθεια, δεν φράζουν τους πόρους, αλλά μπορούν να στεγνώσουν το δέρμα.\nΗ κρέμα για κιρσούς έχει πυκνότερη υφή, απορροφάται γρήγορα και σχεδόν πλήρως από το εξάρτημα, αλλά δεν διαφέρει σε μεγάλο βάθος διείσδυσης. Τα έλαια που περιλαμβάνονται στη σύνθεσή του μαλακώνουν το δέρμα, αλλά δεν δίνουν λιπαρή γυαλάδα.\nΗ μορφή αλοιφής έχει παχύρρευστη σύσταση. Παρασκευάζεται σε λιπαρά βάση (λανολίνη, λάδι, βαζελίνη), η οποία παρέχει βαθιά διείσδυση των δραστικών συστατικών και μεγαλύτερη διάρκεια. Αυτά τα προϊόντα δεν απορροφώνται πλήρως και ενδέχεται να λεκιάσουν τα ρούχα..\nΤι αλοιφή είναι καλύτερη για τις κιρσούς, θα σας πει ο γιατρός. Για συμβουλές, θα πρέπει να επικοινωνήσετε με έναν φλεβολόγο ή έναν αγγειολόγο. Κατά την επιλογή, λαμβάνονται υπόψη το στάδιο ανάπτυξης της νόσου, η παρουσία ταυτόχρονων παθολογιών, αντενδείξεις για τη χρήση του φαρμάκου. Οποιαδήποτε αλοιφή, ακόμη και η πιο αποτελεσματική, έχει μόνο συμπτωματική επίδραση, επομένως θα πρέπει να αποτελεί μέρος σύνθετης θεραπείας.\nΟι πηκτές, οι αλοιφές και οι κρέμες που συνταγογραφούνται για κιρσούς μπορεί να ανήκουν σε διαφορετικές ομάδες φαρμάκων: αντιπηκτικά, αγγειοπροστατευτικά, βεντονικά, ΜΣΑΦ, ινωδολυτικά, αντιβακτηριακά φάρμακα, κορτικοστεροειδή, reparants.\nΧρησιμοποιούνται σύμφωνα με τη συνταγή του γιατρού σύμφωνα με τις οδηγίες. Γενικοί κανόνες χρήσης:\nΤο προϊόν εφαρμόζεται τοπικά σε καθαρισμένο δέρμα. Οι κατεστραμμένες περιοχές της επιφάνειας του δέρματος δεν αντιμετωπίζονται.\nΠαρουσία προεξοχών κιρσών και θρόμβων αίματος, πρέπει να ενεργήσετε πολύ προσεκτικά..\nΕίναι σημαντικό να τηρείτε τις συνιστώμενες δόσεις.\nΗ πιθανότητα χρήσης του προϊόντος κάτω από τον επίδεσμο πρέπει να συζητηθεί με τον γιατρό..\nΑποφύγετε την επαφή με τα μάτια και τις βλεννώδεις επιφάνειες..\nΗ ηπαρίνη είναι ένα άμεσο αντιπηκτικό. Οι αλοιφές ηπαρίνης για κιρσούς συνταγογραφούνται για τη μείωση της διαπερατότητας των φλεβικών τοιχωμάτων και τη βελτίωση της ροής του αίματος. Αυτά είναι αποτελεσματικά εργαλεία, η χρήση των οποίων βοηθά:\nΟι κιρσοί, τα συμπτώματα των οποίων ανιχνεύονται σε κάθε τέταρτο κάτοικο του πλανήτη, δεν είναι απλώς ένα καλλυντικό ελάττωμα που εκδηλώνεται με τη μορφή ενός μπλε δέντρου που μοιάζει με δέντρα στα πόδια, τους μηρούς ή το πίσω μέρος των ποδιών, βαρύτητα στα πόδια, πόνος κατά τη διάρκεια στατικών φορτίων ή παρατεταμένο περπάτημα, σπασμωδικές συσπάσεις στους μυς των ποδιών, αλλά και υψηλός κίνδυνος θρόμβωσης στο σύστημα κατώτερης φλέβας.


‘Ενας 82χρονος Κερκυραίος φοιτητής το τμήμα Φυσικής στο ΑΠΘ | ekdosi.gr\n‘Ενας 82χρονος Κερκυραίος φοιτητής το τμήμα Φυσικής στο ΑΠΘ\n«Ήταν ένας διακαής πόθος μου. Όνειρο ζωής. Τελείωσα το δημοτικό σχολείο το 1950. Ήμουν έξυπνος και καλός μαθητής, αλλά δεν μπορούσα να συνεχίσω. Δύσκολες εποχές . Φτώχεια μετά τον πόλεμο.\nΟνειρεύομαι πότε θα μπω στο Αμφιθέατρο της σχολής και θα παρακολουθήσω τα μαθήματα ως φοιτητής, ενώ πιστεύω ότι θα βρίσκομαι στα εργαστήρια όλη την ημέρα» θα πει στο ΑΠΕ-ΜΠΕ, συγκινημένος.


Πρώτη καταχώρηση: Δευτέρα, 1 Μαρτίου 2021, 16:24\nΟ ταλαντούχος μουσικός Θοδωρής Μαυρογιώργης διανύει μια εξαιρετικά δημιουργική περίοδο στην καλλιτεχνική του πορεία καθώς παρουσιάζει ακόμη ένα ενδιαφέρον και ιδιαίτερο τραγούδι με τίτλο «Superman» βάζοντας όμως για πρώτη φορά τη δική του μουσική.\n«Η αλήθεια είναι πως έγραφα μουσική, αλλά δίσταζα πάντα να τη μοιραστώ. Υπάρχουν άπειρες ιδέες και μελωδικές γραμμές σε όλων των ειδών τις συσκευές, κινητά, κασετόφωνα, υπολογιστή. Νομίζω πως οι υπέροχοι στίχοι της Ειρήνης Τσαγκαράκη ήταν αυτοί που μου έδωσαν τη σπρωξιά να τολμήσω και να κυκλοφορήσει ένα τραγούδι σε μουσική που έχω γράψει...Ονειρεύομαι να γράφουμε καλά τραγούδια με τους φίλους και συνεργάτες. Κάθε φορά που θα γυρνάμε πίσω να κοιτάμε, να είμαστε ήσυχοι για αυτό που κάναμε. Να έχω πάντα τη διάθεση να ψάχνω καινούριες ιδέες για παραστάσεις και νέα τραγούδια και να έχουμε τη δυνατότητα να τις υλοποιούμε γιατί φαίνεται σιγά σιγά πως η ενασχόληση με την τέχνη τείνει να γίνει "σπορ" για λίγους» αναφέρει μεταξύ άλλων ο πολυτάλαντος καλλιτέχνης στο zougla.gr με αφορμή το νέο του τραγούδι που έχει κερδίσει τις εντυπώσεις.\nΠείτε μας λίγα λόγια για το νέο σας τραγούδι «Superman» και για τον δίσκο που ετοιμάζετε.\nO «Superman» είναι ένα τραγούδι για την απώλεια της μνήμης, από την πλευρά του Ζορό, του ανθρώπου που αγαπημένος του αντιμετωπίζει τη νόσο του Αλτσχάιμερ. Πραγματεύεται ένα από τα θέματα που κάνουμε πως δεν βλέπουμε και η Ειρήνη Τσαγκαράκη με τους στίχους της το κοιτάει στα μάτια. Είναι το πρώτο τραγούδι από τον δίσκο που θα κυκλοφορήσει τον Σεπτέμβριο του 2021 σε παραγωγή του Παντελή Νικηφόρου. Τα δύο προηγούμενα τραγούδια, τα «Ψάρια» και το «Πόσο άντρας είσαι», είναι από τον δίσκο που θα κυκλοφορήσει επίσης τον Σεπτέμβριο σε παραγωγή του Κος Κ. Θα κυκλοφορήσουν, δηλαδή, δύο LPs ταυτόχρονα από 7 τραγούδια το καθένα.\nΕπίμονος και ανυπόμονος σίγουρα. Έχω την τάση να σκαρφίζομαι συνέχεια καινούρια projects προτού ολοκληρωθούν αυτά που ήδη τρέχουν και ονειροπολώ πως κάποια από τα κομμάτια που γράφω θα τα τραγουδήσω μαζί με καλλιτέχνες που θαυμάζω. Δεν κάθομαι καθόλου στα αυγά μου. Όταν νιώθω πως κάποιος αδικείται, έχω την τάση να μπλέκομαι και αυτό με έχει οδηγήσει πολλές φορές σε μπελάδες. Απολαμβάνω την παρέα όσο και τη μοναξιά νομίζω, και όσο μου αρέσει μια θορυβώδης παρέα άλλο τόσο μου αρέσει και η ηρεμία διαβάζοντας ένα βιβλίο ή ακούγοντας έναν δίσκο. Μονίμως διχασμένος ανάμεσα σε ελληνικό και αγγλικό στίχο, σε ροκ και παραδοσιακό.\nΠώς προέκυψε η συνεργασία σας με την Ειρήνη Τσαγκαράκη;\nΌπως όλα τα ωραία πράγματα, τυχαία. Είχα ενθουσιαστεί με τους στίχους που είχε γράψει για τη Ρίτα Αντωνοπούλου, το τραγούδι «Θα μεγαλώνω», και το μοιράστηκα με τον Χρήστο Παπαμιχάλη. Εκείνος ανέλαβε τα υπόλοιπα και μας έφερε σε επαφή. Από τότε η Ειρήνη είναι φίλη, πέρα από συνεργάτιδα. Στον δίσκο θα υπάρχει ένα ακόμα τραγούδι σε στίχους δικούς της και, όπως το βλέπω, θα υπάρξουν πολλά τραγούδια ακόμα.\nΣτο νέο σας τραγούδι υπογράφετε εσείς τη μουσική. Μιλήστε μας γι΄ αυτήν τη δημιουργική στιγμή.\nΗ αλήθεια είναι πως έγραφα μουσική, αλλά δίσταζα πάντα να τη μοιραστώ. Υπάρχουν άπειρες ιδέες και μελωδικές γραμμές σε όλων των ειδών τις συσκευές, κινητά, κασετόφωνα, υπολογιστή. Νομίζω πως οι υπέροχοι στίχοι της Ειρήνης ήταν αυτοί που μου έδωσαν τη σπρωξιά να τολμήσω και να κυκλοφορήσει ένα τραγούδι σε μουσική που έχω γράψει. Κάπως με ξεκλείδωσε κι ελπίζω να συνεχιστεί αυτό και με επόμενα τραγούδια.\nΠόσο δύσκολο είναι τελικά το να ζει κάποιος με τους φόβους του;\nΌλοι ζούμε με τους φόβους μας. Το θέμα είναι τι γίνεται για να τους αντιμετωπίσουμε. Καθημερινά συνομιλούμε με αυτούς. Άλλοτε κερδίζουμε, άλλοτε όχι. Είναι μια δημιουργική πολεμική διαμάχη, θαρρώ, που όσο εξοπλιζόμαστε με δυνατότερα επιχειρήματα, τόσο περισσότερο θα κάνουμε ένα βήμα μπροστά.\nΗ αγάπη σας για τη μουσική πώς ξεκίνησε; Ήταν πάντα το όνειρό σας να γίνετε μουσικός;\nΠολύ μεγάλος συνειδητοποίησα σε όλο της το εύρος τη σχέση μου με τη μουσική. Ξεκίνησε ως μορφή έκφρασης, συνέχισε ως επάγγελμα και επανήλθε ως μέσο επικοινωνίας. Από πολύ μικρός τραγουδούσα γιατί στο σπίτι μου ο πατέρας μου έπαιζε κιθάρα και τραγουδούσε. Ήμουν από τους τυχερούς που υπήρχε μουσικό όργανο στο σπίτι, οπότε ήταν ηλίου φαεινότερο πως κάποια στιγμή θα έπεφτε στα χέρια μου. Με τον καιρό συνειδητοποίησα πως δεν ήταν όνειρό μου να γίνω μουσικός, αλλά μου φαινόταν ως φυσική εξέλιξη. Ένιωθα πως μόνο αυτό ήξερα να κάνω, πως αυτό αγαπούσα, οπότε δεν υπήρχε κάτι άλλο να το ξεπεράσει.\nΑυτή είναι μια πραγματικά δύσκολη ερώτηση. Συνήθως πηγαίνω ψάχνοντας. Έχω ξεκινήσει δηλαδή από το καινούριο των MAZOHA, έχω περάσει στο Παιδί Τραύμα και έχω φτάσει σε RivalSons και SimonnGarfunkel. Αρκετά χιπ χοπ σίγουρα, και προσπαθώ να παρακολουθώ όσο αυτό είναι εφικτό νέες κυκλοφορίες. Τον τελευταίο καιρό έχω αρχίσει να ξαναψάχνω δίσκους που είχα να ακούσω χρόνια, ώστε να δω μετά από μια διαφορετική ακρόαση αν θα ανακαλύψω κάτι ή αν θα νιώσω το ίδιο συναίσθημα της πρώτης επαφής.\nΥπάρχει τόση πληροφορία στο διαδίκτυο, που δεν φτάνουν αρκετές ζωές για να αφομοιωθεί έστω ένα κομμάτι της. Το διαδίκτυο μπορεί να κάνει τόσο καλό όσο και κακό ανάλογα με τον τρόπο που θα το διαχειριστεί κάποιος. Δυστυχώς, στο πέλαγος της πληροφορίας μπορεί να χαθούν πολλά νέα τραγούδια, καθώς σε σύντομο χρονικό διάστημα θεωρούνται πλέον «παλιά». Αν έχεις την οικονομική δυνατότητα, το διαδίκτυο είναι ένας τρόπος να φτάσει η δουλειά σου στους ανθρώπους που απευθύνεται πιο σύντομα, αλλιώς είναι μια μακρόχρονη διαδικασία. Όπως και να έχει, όμως, πιστεύω πως είναι ένα χρήσιμο εργαλείο στα χέρια νέων δημιουργών.\n«Το όνομά μου είναι το δικό σου» του Σπύρου Γραμμένου που κυκλοφόρησε πολύ πρόσφατα, στο οποίο συμμετέχω κι εγώ παρέα με καλλιτέχνες που θαυμάζω, είναι ένα πραγματικά σπουδαίο τραγούδι και θα έχει πάντα ξεχωριστή θέση. Η συμμετοχή μου στο «Μπελ Ρεβ» των Νατάσσα Μποφίλιου, Θέμη Καραμουρατίδη, Γεράσιμου Ευαγγελάτου είναι κάτι που νομίζω πως όταν θα μεγαλώσουν οι γιοι\nμου θα έχω να κοκορεύομαι. Επίσης το «Κοίτα Γύρω» του Γιάννη Κότσιρα που συμμετείχα μαζί με Ανδριάνα Μπάμπαλη, Κόμη Χ και Απόστολο Ρίζο είναι μια συνεργασία από αυτές που όσες φορές και να μου την ξαναπρότειναν θα ήμουν εκεί, γιατί πρόκειται για ένα υπέροχο κομμάτι και μια φοβερή παρέα.\nΠώς διαχειριστήκατε όλο αυτό το διάστημα την περίοδο της καραντίνας; Ήταν μία δημιουργική περίοδος για εσάς;\nΠροσπάθησα να γίνει μια δημιουργική περίοδος, δεν ήταν εύκολο όμως. Διάβασα, άκουσα μουσική, έγραψα μουσική, προσπάθησα να κρατήσω το δημιουργικό κομμάτι όσο μπορούσα ανεπηρέαστο από το δυστοπικό τοπίο της καθημερινότητας. Το κορίτσι μου και οι μπόμπιρες νομίζω πως ήταν καταλύτες ώστε να συνεχίζω να εστιάζω περισσότερο στα όμορφα παρά στα άσχημα.\nΠολλοί, όχι μόνο ένας ή ένα συγκρότημα. Αλλά δε νομίζω πως θα μπορούσα να αρκεστώ μόνο στο τζαμ. Θα ήθελα μια ολόκληρη παράσταση ή έναν δίσκο. Ο Αλκίνοος Ιωαννίδης, ο Φοίβος Δεληβοριάς, οι Λάμδα, ο Κος Κ, ο Ορέστης Ντάντος, ο Σπύρος Γραμμένος, ο Παύλος Παυλίδης, η Nalysa Green, η Δήμητρα Γαλάνη, ο Κόμης Χ, ο ΛΕΞ, ο Anser, ο Bloody Hawk, ο Καίσαρας Κίκης, ο Δημήτρης Μπάκουλης, η Νεφέλη Φασούλη, η Ιουλία Καραπατάκη κι αν θέλετε μπορώ να συνεχίσω να σας λέω ονόματα για πολλή ώρα ακόμα.\nΟνειρεύομαι να γράφουμε καλά τραγούδια με τους φίλους και συνεργάτες. Κάθε φορά που θα γυρνάμε πίσω να κοιτάμε, να είμαστε ήσυχοι για αυτό που κάναμε. Πάντα θα σκεφτόμαστε πως κάτι μπορούσαμε να κάνουμε καλύτερα, αλλά να νιώθουμε πως κάναμε μια ωραία και αξιοπρεπή δουλειά. Να έχω πάντα τη διάθεση να ψάχνω καινούριες ιδέες για παραστάσεις και νέα τραγούδια και να έχουμε τη δυνατότητα να τις υλοποιούμε γιατί φαίνεται σιγά σιγά πως η ενασχόληση με την τέχνη τείνει να γίνει «σπορ» για λίγους.\nΤελευταία ενημέρωση: Δευτέρα, 1 Μαρτίου 2021, 16:43\nΗ «Θολή εικόνα» του Χρήστου Μενιδιάτη διά χειρός Νικολίδη-Τζουανόπουλου


«Αμερικανός υπήκοος με εισόδημα από την Αμερική και που κάνει φορολογική δήλωση στην Αμερική, κατοικεί στην Ελλάδα και εργάζεται ως ιεραπόστολος (κοινωνικό έργο) στην Ελλάδα. Η γυναίκα του είναι Ελληνίδα… Εχουν αγοράσει σπίτι στην Ελλάδα (με δάνειο που το έχουν μεταφέρει στην Αμερική). Πρέπει να κάνει επίσης φορολογική δήλωση και στην Ελλάδα για το εισόδημα; Εχει δικαίωμα η Ελλάδα να τον φορολογήσει στο εισόδημα που έρχεται από Αμερική; Στην Αμερική δηλώνει το εισόδημά του, το οποίο πέφτει κάτω από το όριο που φορολογείται. Η Ελλάδα έχει δικαίωμα να ψάχνει τι και αν φορολογεί η Αμερική, με τους δικούς της νόμους και όρια, έτσι ώστε να του φορολογήσει το εισόδημά του; Και αν έχει δικαίωμα να τον φορολογήσει ως Ελληνα, λογικά θα πρέπει να ισχύουν όλοι οι νόμοι/δικαιώματα όπως για τους Ελληνες, π.χ. να καταθέσει και αποδείξεις, έτσι δεν είναι; (Το οποίο δεν το δέχονται στην Εφορία της Παλλήνης.) Κοίταξα τη σύμβαση περί διπλής φορολογίας, αν η περίπτωσή του αναφέρεται εκεί… Παρακαλώ μπορείτε να μας καθοδηγήσετε στο κατάλληλο άρθρο;».\nΑπάντηση: Σύμφωνα με τη διάταξη της παρ. 1 του άρθρου 2 του Κώδικα Φορολογίας Εισοδήματος, κάθε φυσικό πρόσωπο, ανεξάρτητα από την ιθαγένειά του, που έχει την κατοικία του ή τη συνήθη διαμονή του στην Ελλάδα, υπόκειται σε φόρο εισοδήματος στη χώρα μας για το παγκόσμιο εισόδημά του, δηλαδή τόσο γι’ αυτό που αποκτά από πηγές που βρίσκονται στην Ελλάδα όσο και γι’ αυτό που αποκτά από πηγές που βρίσκονται στην αλλοδαπή, με εφαρμογή των συμβάσεων αποφυγής της διπλής φορολογίας.


Εισβολή οπαδών Ηρακλή στην ΕΤ3 - Καταγγελίες και επεισόδια - Ειδήσεις Newsit.gr\nNewsit / Αθλητικά / Εισβολή οπαδών Ηρακλή στην ΕΤ3 – Καταγγελίες και επεισόδια\nΕισβολή οπαδών Ηρακλή στην ΕΤ3 – Καταγγελίες και επεισόδια\nΔημοσιεύθηκε: 01.06.2010 | 00:30\nΗ κατάσταση στον Ηρακλή έχει φτάσει στο απροχώρητο. Επεισόδια στην πορεία των φίλων της ομάδας που κατέληξε στο στούντιο της ΕΤ3, με τον πρόεδρο της διοίκησης του πρωτοδικείου, Γιάννη Τάκη να καταγγέλει τον Αντώνη Ρέμο...\nΑφορμή για τον ξεσηκωμό των οπαδών του γηραιού αποτέλεσε το νέο «όχι» της ΕΠΟ στην αδειοδότηση της ομάδας. Ο Ηρακλής κινδυνεύει να μην εξασφαλίσει τη συμμετοχή του στο πρωτάθλημα αφού για δεύτερη φορά ο φάκελος που κατέθεσε ήταν ελλιπής.\nΗ πορεία ξεκίνησε από το Κατσάνειο με προορισμό τα στούντιο της ΕΤ3. Στη διαδρομή οι εξαγριωμένοι οπαδοί έσπασαν τζαμαρίες, με το μουσείο αθλητισμού να «πληρώνει τη νύφη».\nΕν συνεχεία έφτασαν στο κτίριο του κρατικού καναλιού και διέκοψαν τη ροή του προγράμματος και συγκεκριμένα του κεντρικού δελτίου ειδήσεων.\nΟ πρόεδρος της διοίκησης του πρωτοδικείο, Γιάννης Τάκης, κατηγόρησε ανοιχτά τον Αντώνη Ρέμο για εγκατάλλειψη της ομάδας στο έλεος της, ενώ προχώρησε στην ακόλουθη τοποθέτηση:\n«Εκτιμούμε ότι ο Ηρακλής ζει μια δύσκολη στιγμή γιατί δεν αντιμετωπίζεται όπως του αρμόζει. Ο Ηρακλής εδώ κι ένα μήνα έχει διοίκηση, μετά τον προηγούμενο ιδιοκτήτη, τον Αντώνη Ρέμο που τον εγκατέλειψε.\nΕίναι εμπαιγμός απέναντι στον Ηρακλή, δεν επιθυμούμε να αντιμετωπιζόμαστε έτσι. Θα συνεχίσουμε με αγώνες μέχρι να δικαιωθούμε. Υπάρχουν κανονισμοί. Τον φάκελο αδειοδότησης, έστω και με καθυστέρηση τον ολοκληρώσαμε. Να κριθούμε όπως κρίνονται όλοι. Νιώθουμε όμηροι. Για μας ο φάκελος είναι εντάξει, πληρέστατος όπως όλων των ομάδων.»


Αγοράστε το Look: 4 ρούχα για τη σεζόν - Waer ΦΟΡΕΜΑΤΑ\nΑγόρασε το Look: Τέσσερα outfits για τη σεζόν\nby Waer Clothing Μαρτίου 1, 2021\nΠώς να ντυθείτε καθώς ο καιρός αλλάζει\nΠαρακάτω, μοιραζόμαστε τις σκέψεις από την ομάδα της Waer για το τι να φορέσετε καθώς μεταβαίνουμε από τους ψυχρότερους μήνες στην άνοιξη. Ανεξάρτητα από την περίσταση, έχουμε μια πρόταση για εσάς.\nΜε πολλά αξεσουάρ, διαφορετικές υφάνσεις, χρώματα και σχέδια, ο χειμώνας πρωταγωνιστεί στην γκαρνταρόμπα μας ως η εποχή με τη μεγαλύτερη ποικιλία συνδυασμών και εμφανίσεων. Αν αγαπάτε, λοιπόν, να ξεχωρίζετε και να μιλούν όλοι για το στυλ σας, το κρύο είναι με το μέρος σας. Αυτή την τόσο ιδιαίτερη εποχή του χρόνου, τα looks μας αποκτούν περισσότερο βάθος και ένταση.\nΤο χειμώνα ειδικά προστίθεται, φυσικά, και το πολύ βασικό στοιχείο της ανάγκης να διατηρήσουμε το σώμα μας ζεστό, χωρίς παράλληλα να θυσιάσουμε το στυλ μας. Έχουμε τη δυνατότητα να πειραματιστούμε με διαφορετικά ρούχα, κάτι που ευνοεί εξαιρετικά το layering χωρίς να προαπαιτεί υπερβολικούς όγκους, ενώ κλασικά κομμάτια, αξεπέραστης αισθητικής και διαχρονικότητας, αναλαμβάνουν τις πιο safe εμφανίσεις μας σε δουλειά και κοινωνικές υποχρεώσεις. Το ζητούμενο είναι πάντα η άνεση και η κομψότητα με οποιοδήποτε outfit, οποιαδήποτε στιγμή και οπουδήποτε!\nΑκολουθούν 4 μοναδικές ιδέες από τη Waer που θα λατρέψετε!\nΚαθημερινό χειμωνιάτικο outfit\nΈνα καθημερινό outfit πρέπει να υπηρετεί την αισθητική, τις ισορροπημένες γραμμές αλλά και την πρακτικότητα. Είτε βρίσκεστε στο γραφείο είτε σε άλλες υποχρεώσεις χρειάζεστε ρούχα που σας βοηθούν να μετακινείστε άνετα, απολαμβάνοντας παράλληλα τη ζεστασιά τους και την υπέροχη εφαρμογή τους στο σώμα σας.\nΗ εμφάνιση αποτελείται από 3 κομμάτια, με το παντελόνι και το hoodie jacket με την επένδυση να συνδυάζονται άψογα χρωματικά, ακολουθώντας και τα δύο γήινους και χειμωνιάτικους τόνους. Το t-shirt σε λευκό και με μοντέρνα στάμπα ισορροπεί τα χρώματά μεταξύ τους και σάς ζεσταίνει, ενώ το σύνολο ολοκληρώνεται με πάνινα sneakers (δεν διατίθεται μέσω της Waer) που βοηθούν το σώμα να είναι σε κίνηση όλη μέρα χωρίς να ταλαιπωρείται.\nΤο κάτασπρο hoodie κρατά το κρύο μακριά ανεξάρτητα από το τι κάνετε, ενώ το wine red παντελόνι προσθέτει κάποια αίσθηση στο βλέμμα. Αυτή η εμφάνιση είναι τόσο απλή και άνετη, και αν βρίσκεστε στο γραφείο, κάνετε μια βόλτα στην πόλη ή χαλαρώνετε στον καναπέ σας στο σπίτι, θα φαίνεστε υπέροχοι. Σας προτείνουμε να συνδυάσετε αυτήν την εμφάνιση με ένα ωραίο ζευγάρι sneakers από την αγαπημένη σας μάρκα.\nΕπίσημο χειμωνιάτικο outfit\nΓια τις πιο επίσημες περιστάσεις, μην αφήσετε τη μονοτονία και το χειμωνιάτικο ψύχος που επικρατεί έξω να περιορίσουν τις επιλογές σας. Ξεχωρίστε με στυλ και φαντασία, φορώντας κομμάτια που αναδεικνύουν τα δυνατά σημεία του σώματός σας και σας φέρνουν στην πρώτη γραμμή της μόδας.\nΤο κλασικό πουκάμισο με λευκό και μπλε μοτίβο είναι κατάλληλο για οποιαδήποτε επίσημη περίσταση, είτε πρόκειται για συνάντηση είτε για δείπνο σε ένα επίσημο εστιατόριο. Σε συνδυασμό με τα grey chinos μας, σίγουρα θα είστε ο φθόνος κάθε δωματίου στο οποίο μπαίνετε. Με την εστίασή μας στην άνεση όλων των ρούχων μας, δεν είστε μόνο εγγυημένοι για να φαίνεστε καλά, αλλά και να αισθάνεστε καλά. Θα συνιστούσαμε να συνδυάσετε αυτά τα αντικείμενα με οποιοδήποτε σκούρο παπούτσι της επιλογής σας, αν και πιθανότατα θα επιλέγαμε μια καφέ μπότα.\nΤο γκρί ριγέ πουκάμισο χαρίζει φινέτσα και κύρος σε συνταίριασμα με το μπλε παντελόνι, ενώ το caramel jacket με τον μάο γιακά προσδίδει μεγαλύτερη επισημότητα. Ολοκληρώστε την εμφάνισή σας με υπέροχα και άνετα blue denim μοκασίνια.\nΈννοια ετικέτας για ατελείωτες επιλογές\nAπό τα παντός... καιρού black jeans και τα στυλάτα zip-up πουλόβερ, μέχρι τα hoodies, τα γυριστά ρεβέρ και τα oversized αξεσουάρ, η ανδρική μόδα αναβαθμίζεται τόσο ποιοτικά όσα και ποσοτικά. Πλέον η ανδρική χειμερινή γκαρνταρόμπα δίνει τη δυνατότητα για άπειρους συνδυασμούς, που κάνουν τη διαδικασία τόσο διασκεδαστική όσο και πολύπλοκη μερικές φορές\nΣτη Waer θέλοντας να κρατήσετε μόνο το fun κομμάτι, έχουμε, όπως θα διαπιστώσατε ήδη από τις παραπάνω προτάσεις, αμέτρητες, ιδιαίτερες όσο και ασφαλείς επιλογές για outfits που κλέβουν την παράσταση! Και μην ξεχνάτε, ανταμείβουμε την εμπιστοσύνη σας με δωρεάν αποστολή σε όλη την Κύπρο και σε όλον τον κόσμο για παραγγελίες άνω των 150 ευρώ! Επιπλέον, προσφέρουμε δωρεάν επιστροφές σε όλες τις παραγγελίες παγκοσμίως, οπότε αν κάτι δεν είναι τέλειο για εσάς, επιστρέψτε το σε εμάς χωρίς προσωπικό κόστος!


EL - Η προειδοποίηση στην Ελλάδα που κανείς δεν πρόσεξε (ΒΙΝΤΕΟ)\nΗ προειδοποίηση στην Ελλάδα που κανείς δεν πρόσεξε (ΒΙΝΤΕΟ)\nΓράφτηκε στους τοίχους αλλά όλοι το προσπέρασαν...\nΑυτή είναι η εικόνα που αντίκρυσαν πολίτες και δημοσιογράφοι το πρωί της Παρασκευής λίγες ώρες μετά τα επεισόδια που πραγματοποίησαν εκατοντάδες φιλοπαγκοσμιοποιητές κουκουλοφόροι και αριστεριστές με κόκκινα «λάβαρα» στα χέρια.\nΓιατί τους λέμε φιλοπαγκοσμιοποιητές;\nΕδώ είναι η είδηση!\nΟι κουκουλοφόροι έδειξαν να είναι σε πλήρη ταύτιση με τους ANTIFA και τους συμμορίτες στις ΗΠΑ, όπου στο Seattle κατάφεραν ακόμα και να διώξουν αστυνομικούς από αστυνομικά τμήματα, καταλαμβάνοντας ελεύθερο αμερικανικό έδαφος.\nΟι εν λόγω κουκουλοφόροι τάσσονται κατά του άντι-παγκοσμιοποιητή Τραμπ και, άρα εκ των πραγμάτων, υπέρ των διεθνιστών του Ομπάμα και της Χίλαρι Κλίντον, η οποία εδώ και καιρό έχει εκθειάσει τις συμμορίες των δρόμων, καλώντας νεαρούς να ενταχθούν εκεί.\nΤο σύνθημα που δεσπόζει στο πεδίο δράσης των εδώ φιλοπαγκοσμιοποιητών λοιπόν είναι το «Από Το Seattle μέχρι την Αθήνα, φωτιά σε κάθε τμήμα» αλλά και το «στους δρόμους φάτε τους πλούσιους».\nΦυσικά δεν εννοούν τους μεγάλο-καρχαρίες, όπως ο Τζορτζ Σόρος ή ο Bill Gates, αλλά τους έχοντες περιουσία και ελεύθερη δουλειά που δεν εξαρτώνται από κρατικά επιδόματα.\nΈνας «παγκόσμιος» στρατός λοιπόν, ο οποίος, όπως γράφουν οι τοίχοι γύρω από το Σύνταγμα, έχει «την οργή» και «μίσος ταξικό», φώναξε χθες «παρών», προειδοποιώντας την Ελλάδα να μην επιχειρήσει πολιτική αλλαγή, αντίστοιχη του Τραμπ, η οποία θα απομακρύνει την Ελλάδα από την παγκοσμιοποίηση, τουτέστιν την διεθνιστική Αριστερά του Ο.Η.Ε. Μέχρι στιγμής, η κυβέρνηση της Νέας Δημοκρατίας προσπαθεί να ισορροπήσει ανάμεσα στους δύο δρόμους.\nΔείτε τα συνθήματα:\nPrevΠροηγούμενο ΆρθροΠροσοχή! Διαρροή δεδομένων σε εφαρμογή τυχερών παιχνιδιών!\nΕπόμενο ΆρθροΟ Μακρόν ζητεί από τον Νετανιάχου να μην προχωρήσει σε οποιοδήποτε σχέδιο προσάρτησης παλαιστινιακών εδαφώνNext


NIKE Air Force 1 LV8 S50 | Buzz - Online Shop\nΚωδικός του προϊόντος: DB1561-100\nΤΟ ΜΕΓΑΛΟ 5-0 ΓΙΑ ΤΟ SWOOSH.\n50 χρόνια Swoosh! Το Nike Air Force 1 LV8 S50 είναι αφιερωμένο στο ορόσημο της κλασικής επωνυμίας. Είναι αφιερωμένο στις λεπτομέρειες της πατέντας και στην υπογραφή του αρχικού σχεδιαστή του Swoosh. Επιπλέον, τα στοιχεία σουέντ και οι κεντημένες λεπτομέρειες φανερώνουν τη μεγάλη αγάπη για το χρονικό ορόσημο.\n5 δεκαετίες δημιουργίας\nΗ έκδοση S50 είναι αφιερωμένη στην 50ή επέτειο του αρχικού σχεδίου Swoosh. Στο πλάι του παπουτσιού εμφανίζεται ο αριθμός της πατέντας και η ημερομηνία της πρώτης χρήσης του λογοτύπου. Η εσωτερική σόλα έχει την υπογραφή της σχεδιάστριας Carolyn Davidson.\nΑυτά τα παπούτσια κατασκευάζονται από σουέντ που παρέχει εξαιρετικά απαλή αίσθηση στο κλασικό μοντέλο για μπάσκετ.\nΗ κρυφή μονάδα αερόσολας κάτω από τη φτέρνα εξασφαλίζει αντικραδασμική προστασία, όπως ακριβώς και το αρχικό μοντέλο.\nΗ σόλα από καουτσούκ διαθέτει το εμβληματικό κυκλικό μοτίβο για ανθεκτικότητα και πρόσφυση.\nΔιάτρητα μοτίβα στα δάχτυλα για μεγαλύτερη κυκλοφορία του αέρα.\nΚεντημένα γράμματα στη φτέρνα


Παροχή διευκρινίσεων για την “Προμήθεια Ηλεκτρολογικών Υλικών” – ΔΕΥΑΧ\nΓια παροχή διευκρινήσεων πατήστε εδώ\nΔείτε την πρόσκληση του διαγωνισμού πατώντας εδώ\nΠερίληψη Διακήρυξης “Μεταφορά και Τελική Διάθεση 6000 τόνων Αφυδατωμένης Ιλυος..”\nΗ Δ.Ε.Υ.Α. ΧΑΛΚΙΔΑΣ ενδιαφέρεται να αναθέσει την εκτέλεση μηχανουργικών εργασιών για την αποκατάσταση εκτάκτων βλαβών στο δίκτυο ύδρευσης της Δ.Ε.Υ.Α.Χ., σύμφωνα με τη συνημμένη Τεχνική Έκθεση. Σε εφαρμογή της παρ. 9 του άρθρου 107 του Ν.4497/2017 με την οποία προστέθηκε η παρ. 11 στο άρθρο 73 του ν. 4412/2016 δεν απαιτείται να προσκομίσετε μαζί με […]


Ανακάλυψε τα πιο φιλικά προς τους φοιτητές μέρη σε όλη την Ευρώπη με το Erasmus Student Network (ESN), τον μεγαλύτερο ευρωπαϊκό φοιτητικό οργανισμό που συνεργάζεται με περισσότερους από 300.000 φοιτητές κάθε χρόνο σε 42 χώρες, σε περισσότερα από 1.000 πανεπιστήμια.\nΒοηθώντας διεθνείς φοιτητές από το 1989\nΤο Erasmus Student Network συνεργάζεται με διεθνείς φοιτητές εδώ και πάνω από 30 χρόνια. Αποστολή του είναι να εκπροσωπεί διεθνείς φοιτητές και να τους παρέχει ευκαιρίες διαπολιτισμικής κατανόησης και αυτοεξέλιξης σύμφωνα με την αρχή “Οι φοιτητές βοηθούν φοιτητές”. Στόχος είναι η δημιουργία μιας ανοικτής Ευρώπης που θα βασίζεται στις αρχές της πολιτιστικής ανταλλαγής, της διαφάνειας και της ανοχής.\nΤο ESN, επιδιώκοντας να προσεγγίσει φοιτητές σε όλο τον κόσμο, συνεργάζεται με το TWISPER προκειμένου να μοιραστεί εξαιρετικά μέρη σε όλη την Ευρώπη για κάθε είδος φοιτητή. Αυτά τα μέρη θα σε κάνουν να αγαπήσεις νέες χώρες και θα σου δείξουν ότι αξίζει να ταξιδέψεις και να ανακαλύψεις νέους πολιτισμούς μέσω του φαγητού, των ποτών και της φιλοξενίας.\nΑκολούθησε και ανακάλυψε νέα μέρη στο TWISPER και άντλησε έμπνευση για να ζήσεις νέες περιπέτειες!


Ξωτικό: Θεσσαλία: Η άνοιξη της πάει πολύ...\nΣτο άκουσμα του ονόματός της συνειρμικά μας έρχεται στο νου ο κάμπος – κι όμως, είναι μόνο ένα μικρό μέρος της. Γιατί η Θεσσαλία και βουνά έχει και ποτάμια και πάμπολλες ομορφιές. Που αναδεικνύονται ιδίως τώρα την άνοιξη, που όλη η Φύση «φοράει τα γιορτινά της».\nΈχει όμως ακόμα ένα προσόν: βρίσκεται ακριβώς στο κέντρο της χώρας! Στους τέσσερις νομούς της έχετε να δείτε και να χαρείτε πολλά.\nΟ νομός που στα όριά του βρίσκεται η λίμνη Πλαστήρα (φωτογραφία), ένα από τα πιο τουριστικά «κομμάτια» της Θεσσαλίας. Βεβαίως, όλο το ορεινό κομμάτι είναι πανέμορφο, ενώ και η πόλη της Kαρδίτσας «έχει κάτι να πει». Για τις ορεινές βόλτες σας χρειάζεστε ένα καλό αυτοκίνητο, κατά προτίμηση ψηλό και με τετρακίνηση, και επίσης χρόνο και διάθεση για εξερεύνηση. Αξίζει να επισκεφθείτε τα χωριά της Ορεινής Aργιθέας (Ανατολικής και Δυτικής), μέσα στις δασωμένες πλαγιές των Aγράφων, σχεδόν ανέγγιχτα από το «μαγικό ραβδάκι» του τουρισμού.\nΜετά την Αργιθέα είναι το Aνθηρό, το κεφαλοχώρι της περιοχής, και έδρα του δήμου όπου θα βρείτε πολύ φιλόξενους κατοίκους, ένα συμπαθέστατο ξενώνα, δύο ταβέρνες και ένα πανέμορφο καφέ μπαρ πάνω από το χωριό με εξαίρετη θέα. Eξω από το Aνθηρό, στην Kαρυά, θα βρείτε το γεφύρι του Tριζώλου, που κατασκευάστηκε τον 13ο αιώνα και είναι το μεγαλύτερο μονότοξο γεφύρι της Θεσσαλίας.\nΗ Λίμνη Στεφανιάδας, μια όαση για κουρασμένα μάτια, είναι μια νέα λίμνη που δημιουργήθηκε από κατακρήμνιση εδάφους και έχει βάθος περίπου 120 μέτρα.\nKοντά στο Λεοντίτι βρίσκεται η I.M. Σπηλιάς, κτισμένη στην εξοχή ενός βράχου, σε 800 υψόμετρο, κατά τα τέλη του 16ου αιώνα. O Kαραϊσκάκης την είχε χρησιμοποιήσει για στρατηγείο.\nΟι ιαματικές πηγές Σμοκόβου βρίσκονται στο 35ο χλμ. ΝΔ της Καρδίτσας, στον ορεινό όγκο των Αγράφων και σε 450 υψόμετρο. H τεχνητή λίμνη είναι πολύ πρόσφατη (δημιουργήθηκε το 2002), ενώ η ιστορία των Λουτρών αρχίζει από το 1662. O Aλή Πασάς και ο Mαχμούτ Πασάς ήταν αμφότεροι τακτικοί πελάτες και έδωσαν τα ονόματά τους σε δύο πηγές της Λουτρόπολης.\nΤο Δασικό Χωριό «Δρυάδες» βρίσκεται σε απόσταση 37 χιλιομέτρων από την πόλη της Καρδίτσας, στις νοτιοανατολικές πλαγιές της Πίνδου και σε 950 υψόμετρο στη θέση «Σταυρός - Παλαιοχώρι» της περιφέρειας του Δ.Δ. Καροπλεσίου του Δήμου Ιτάμου, σε περιοχή κατάφυτη από πανύψηλα έλατα και δρυς. Σε 3 χιλιόμετρα από το Δασικό Xωριό βρίσκονται τα Μαντάνια των Σουφλαίων, ένα ζωντανό Μουσείο Υδροκίνησης!\nΣε απόσταση δύο χιλιομέτρων από το Δασικό Χωριό είναι το πανέμορφο φαράγγι που σχηματίζουν οι ποταμοί Ασπρος και Σαϊκιώτης. Eκεί κοντά είναι το Μοναστήρι της Σάικας, κτίσμα του 16ου αιώνα που χρησιμοποιήθηκε από τον Γεώργιο Καραϊσκάκη στην Επανάσταση του 1821. Και βεβαίως δεν θα παραλείψουμε να αναφέρουμε τη λίμνη Πλαστήρα, γιατί είναι απίστευτη η ομορφιά του τοπίου. Δέντρα και βουνοκορφές που καθρεφτίζονται στα νερά της λίμνης συνθέτουν ένα μαγικό περιβάλλον. Στα γύρω χωριά θα βρείτε ξενώνες για όλα τα γούστα, ενώ στα γύρω δάση θα δείτε άφθονους σκίουρους - δεν λείπουν και οι λύκοι, λίγες αρκούδες και αγριογούρουνα.\nΕνας νομός «ευλογημένος» με το Πήλιο και με μια πρωτεύουσα γεμάτη τσιπουράδικα! Ετσι δεν είναι τυχαίο που αποκτά μόνο φίλους. Χιλιοτραγουδισμένο και χιλιοειπωμένο το Πήλιο - γιατί είναι ιδιαίτερο. Eίναι το ανθρώπινο βουνό, που η όψη του αλλάζει συνέχεια ανάλογα με την εποχή και που τα δάση του είναι ήμερα• μπορείτε να τα περπατήσετε χωρίς φόβο. Δεν θα δείτε τη μεγαλοπρέπεια του Oλύμπου ούτε την ψυχρή ομορφιά του Παρνασσού ούτε την απομόνωση των Bαρδουσίων.\nOι οξιές ψηλά, οι καστανιές και τα πλατάνια, οι ελιές, οι μηλιές και οι ροδακινιές χαμηλότερα του επιτρέπουν να μην έχει την τυποποιημένη ομορφιά του ελάτου, ενώ οι εποχές τού δίνουν το ξεχωριστό χρώμα τους. Ο Βόλος είναι το τρίτο μεγαλύτερο λιμάνι της χώρας και επίσης μια όμορφη πολιτειούλα για όλες τις εποχές.\nO Mενέλαος Λουντέμης είχε χαρακτηρίσει τον Bόλο «μία από τις μεγάλες απλοχεριές της ζωής». Mετά τη Mικρασιατική Καταστροφή του 1922 πολλοί πρόσφυγες πήγαν στον Bόλο. Aυτό έπαιξε σημαντικό ρόλο στην εξέλιξη της κοινωνικής, οικονομικής και πολιτισμικής φυσιογνωμίας της ευρύτερης περιοχής. H προσφυγική συνοικία δημιουργήθηκε στην περιοχή «Ξηρόκαμπος» και το 1947 έγινε Δήμος Nέας Iωνίας σε ανάμνηση των χαμένων πατρίδων και αποτελεί ουσιαστικά συνέχεια της πόλης του Bόλου, με φυσικό όριο τον ποταμό Kραυσίνδωνα. Oι πρόσφυγες όμως έφεραν μαζί τους και το «θεσμό» του τσιπουράδικου, που στον Bόλο βρήκε πρόσφορο έδαφος. Πάνω από 400 τσιπουράδικα υπάρχουν στον Bόλο και τη Nέα Iωνία. Μια πολύ ζωντανή πόλη, γεμάτη μπαρ, μπαράκια, καφετέριες αλλά και πολιτιστικά δρώμενα που δεν θα σας αφήσει να πλήξετε. Και βέβαια να μη χάσετε τα όμορφα χωριά του Πηλίου ούτε τη διαδρομή με το τρενάκι μέχρι τις Μηλιές.\nΕίναι ο νομός που έχει την Καλαμπάκα και τα μοναστήρια των Μετεώρων. Υπάρχουν όμως και πολλά άλλα να δει κανείς με βάση τα Tρίκαλα, μια πολύ όμορφη και γεμάτη αξιοθέατα πόλη.\nΚατ' αρχάς τα χωριά του Κόζιακα, με τα πιο γνωστά Πύλη, Ελάτη (φωτογραφία) και Περτούλι. Εξω από την Πύλη θα δείτε το πανέμορφο τοξωτό γεφύρι του Πορτιάτη, έργο του Aγίου Bησσαρίωνα, παλιού μητροπολίτη της περιοχής. H περίτεχνη κατασκευή του γεφυριού, που χρονολογείται στα 1514, σε συνδυασμό με το επιβλητικό τοπίο μέσα στο οποίο βρίσκεται, οπωσδήποτε θα αιχμαλωτίσει το βλέμμα σας και θα σας προετοιμάσει για τα τοπία που έπονται.\nMε σημείο αφετηρίας το Nεραϊδοχώρι, που θα το βρείτε λίγο πιο κάτω από το Περτούλι, μεταξύ του χιονοδρομικού και του χωριού, μπορείτε να κάνετε μια εξόρμηση προς τα χωριά της Mεσοχώρας. Aπό το χωριό αυτό οργανώνονται πολλές πεζοπορίες προς τις πλαγιές του βουνού. Λίγο έξω από το Nεραϊδοχώρι, στα δύο χιλιόμετρα περίπου, αξίζει τον κόπο να επισκεφθείτε τη Mονή της Aγίας Παρασκευής. Eγκαταλείποντας το Nεραϊδοχώρι, μόλις μπείτε στο χωματόδρομο και αρχίσετε να κινείστε κατά μήκος του Aχελώου ποταμού, θα διαπιστώσετε ότι η θέα είναι μαγευτική.\nΣτο μεγαλύτερο μέρος του τοπίου δεσπόζουν τα βράχια του βουνού, που «κλείνουν» από δεξιά και αριστερά το ποτάμι. Πού και πού τα βράχια διακόπτονται από ορμητικούς καταρράκτες που κυλούν προς το ποτάμι. Συνήθως στα σημεία αυτά, που βρίσκονται κάτω από τους καταρράκτες, θα δείτε και μικρούς οικισμούς, σχεδόν σκαρφαλωμένους στα βράχια. Στο τέλος της διαδρομής θα συναντήσετε το γεφύρι της Mεσοχώρας. Tο γεφύρι βρίσκεται σε ένα σημείο όπου τα νερά από το φράγμα του Aχελώου έχουν κατακλύσει την περιοχή. Πρόκειται για ένα λίθινο τοξωτό γεφύρι, φτιαγμένο τον 19ο αιώνα από τους ξακουστούς Hπειρώτες μαστόρους.\nΣτο νομό Λαρίσης\nΕνας νομός παρεξηγημένος από πολύ κόσμο, που θεωρεί ότι το μόνο που έχει να δει εκεί είναι ο κάμπος. Και δεν είναι καθόλου έτσι τα πράγματα. Οι φυσικές ομορφιές του νομού είναι πάρα πολλές. Γιατί υπάρχει ο Ολυμπος, ο Κίσσαβος, ο Πηνειός και το Δέλτα του - και μια υπέροχη ακτογραμμή με τεράστιες και πανέμορφες παραλίες.\nΣτον Κίσσαβο να δείτε την Αγιά, το Μεταξοχώρι, το Μεγαλόβρυσο, τη Μελιβοία, την Καρίτσα και στα παράλια τον Αγιόκαμπο, τη Σωτηρίτσα, τη Βελίκα, το Κόκκινο Νερό και το Στόμιο. Από την άλλη μεριά του βουνού είναι τα Τέμπη και πάνω ψηλά τα πανέμορφα Αμπελάκια (φωτογραφία), πατρίδα του πρώτου συνεταιρισμού.\nΣτον Κάτω Ολυμπο αξίζει να επισκεφθείτε τη Ραψάνη, τον Πυργετό, την Κρανιά και την Καλλιπεύκη. Και βεβαίως τον κυρίως Ολυμπο και τον Εθνικό Δρυμό αλλά και την πλευρά της Ελασσόνας.\nΚαθημερινή (Ντίνος Κιούσης)


Έκτακτο Παράρτημα: Αλάσκα: Οικογένεια ζει 18 χρόνια σε αντίξοες καιρικές συνθήκες, στους -27 βαθμούς Κελσίου – Η ιστορία του φωτογράφου που την επισκέφθηκε\nΜια τριμελής οικογένεια ζει σε μια απομονωμένη περιοχή της Αλάσκας, σε αντίξοες καιρικές συνθήκες και θεμοκρασίες που πέφτουν στους -27 βαθμούς Κελσίου,\nμε λιγοστό φως καθημερινά και απόλυτη μοναξιά. Ο φωτογράφος που τους επισκέφθηκε παρουσιάζει όλη την ιστορία τους…\nΦανταστείτε να ζείτε σε μια αχανή έκταση γης και να είστε το μοναδικό ανθρώπινο είδος σε ακτίνα πολλών χιλιομέτρων! Η φαντασία συναντά την πραγματικότητα στην περίπτωση της οικογένειας Atchley, που καταφέρνει και επιβιώνει στην άγρια αφιλόξενη φύση της Αλάσκας, στον ποταμό Nowitna.\nΗ ιστορία του φωτογράφου που επισκέφθηκε την οικογένεια\nΤα τελευταία 18 χρόνια μόνο μια χούφτα άνθρωποι έχουν αποφασίσει να επισκεφθούν την εκκεντρική αυτή οικογένεια στην απομακρυσμένη θέση τους, 100 χιλιόμετρα από την πλησιέστερη πόλη Ruby.\nΑνάμεσά τους ήταν και ο φωτογράφος Ed Gold, ο οποίος συνάντησε τους Atchley θέλοντας να καταγράψει το πώς είναι να ζει κανείς στην απέραντη μοναξιά και σε τόσο αντίξοες συνθήκες με χαμηλές θερμοκρασίες, χωρίς φίλους, χωρίς σχολείο, χωρίς επαφές…\n“Η οικογένεια ζει στην απόλυτη μοναξιά. Οι προμήθειες τους σε τρόφιμα γίνεται μόνο μία φορά τον χρόνο από την πόλη, όπου πηγαίνουν οικογενειακώς”, αναφέρει ο Ed και συνεχίζει: “Το κελάρι τους περιέχει πάνω από 1.000 κονσέρβες και πακέτα με διάφορα προϊόντα – από συμπυκνωμένο γάλα και σάλτσες ντομάτας μέχρι φασόλια, ρύζι και ζάχαρη.\nΗ τροφή τους δεν περιορίζεται μόνο σε μερικές κονσέρβες αλλά τρέφονται και με ό,τι τους προσφέρει η φύση, για παράδειγμα φτιάχνουν μαρμελάδα με βατόμουρα ενώ το καλάθι τους γεμίζει και από το κυνήγι – κουνέλια, πάπιες, κάστορες, λύκοι κ.ά.\nΔύσκολες συνθήκες στην Αλάσκα\nΕξαιτίας του λιγοστού φωτός το χειμώνα, η οικογένεια “πειράζει” το ρολόι, ακολουθώντας τη δική της ώρα. Βάζουν τους δείκτες τρεις ώρες μπροστά ή πίσω ανάλογα με το φως της μέρας. Συνηθίζουν να παίρνουν το πρωινό τους στις 16:30 και όσο υπάρχει φως ασχολούνται με τις επισκευές, την ξυλουργική και το καθάρισμα του χιονιού.\nΜετά το δείπνο, στις 22:00, συγκεντρώνονται στο σπίτι όπου επιδίδονται σε μια σειρά από ενδιαφέρουσες δραστηριότητες – παίζουν κιθάρα, συζητούν, γράφουν… και κατά τις 4 το πρωί, πέφτουν για ύπνο.\nΌταν η οικογένεια ξεμένει από χρήματα, ο 52χρονος David θα πουλήσει κατεργασμένα δέρματα από τα ζώα που σκοτώνει ή θα αναζητήσει εργασία στο τοπικό ορυχείο χρυσού, περίπου 100 χιλιόμετρα μακριά. Αν και με το να ζουν πέρα από τον πολιτισμό και με ενεργειακή αυτάρκεια, καταφέρνουν και επιβιώνουν με μόλις 13.000 ευρώ τον χρόνο.\nΜακριά από κοινωνικές επαφές\nΟ γιος της οικογένειας, ο 13χρονος Sky δεν έχει πάει ποτέ σχολείο– αντ΄αυτού μορφώνεται, όσο γίνεται, στο σπίτι. Οι γονείς του θέλουν να επικεντρωθεί κυρίως στα μαθηματικά αλλά και σε πιο πρακτικές και χειρονακτικές ικανότητες όπως στη μαγειρική και στην ξυλουργική.\nΗ μοναδική του συντροφιά είναι οι γονείς και ο σκύλος του και φυσικά δεν υπάρχουν φίλοι και παρέες. Το μοναδικό άτομο που συναντά είναι η Ella, την οποία βλέπει κάθε φορά που πηγαίνει στην πόλη, μία φορά τον χρόνο…\n“Οι άνθρωποι θέλουν να μάθουν πώς είναι να ζεις στην απομόνωση για τουλάχιστον 18 χρόνια και πώς σε έχει αλλάξει. Σε αλλάζει. Σου δίνει χρόνο να σκεφτείς τα πράγματα… Μας παίρνει μήνες να συζητάμε για ένα θέμα, γιατί απλά έχουμε το χρόνο”, αναφέρει στον Ed η Romey Atchley.\nΔείτε το βίντεο από τη χιονισμένη πόλη!\nΔυτικά της πρωτεύουσας της Αλάσκα, Τζούνο, το πάρκο αυτό είναι ένα τρανό παράδειγμα της άγριας και μεγαλειώδους ομορφιάς της πολιτείας.\nΟι περισσότεροι επισκέπτες φτάνουν με κρουαζιερόπλοια και ξεκινούν τις δραστηριότητες που είναι διαθέσιμες στην περιοχή, ενώ ένα βολικό μέρος να μείνουν είναι το Glacier Bay Lodge, απ’ όπου μπορούν να ξεκινήσουν την πεζοπορία ή το καγιάκ, ανάμεσα σε παγετώνες. Στο πάρκο υπάρχει δυνατότητα να παρατηρήσει κάποιος πουλιά και άλλα είδη άγριας ζωής, όπως αρκούδες και κατσίκες βουνού, ενώ όσοι είναι του ψαρέματος, κατευθύνονται προς τα ποτάμια για πολύχρωμες πέστροφες και ιππόγλωσσους.\nΑπό τους Inupiaq στην αρκτική ακτή ως τους Haida νοτιοανατολικά, οι ιθαγενείς της Αλάσκα, οι οποίοι σήμερα φτάνουν τις 165 χιλιάδες, έχουν αδιαμφισβήτητα διαμορφώσει το μέρος, το οποίο αποκαλούν πατρίδα.\nΣτο Κέντρο Τοπικής Κληρονομιάς στο Anchorage (Alaska Native Heritage Center) θα γνωρίσετε περισσότερα για τους ίδιους και τον πολιτισμό τους, μέσα από ένα σύγχρονο μουσείο με εκθέματα από όλη την πολιτεία.\nΓια όσους επιλέξουν αυτή τη δραστηριότητα στο ταξίδι τους στην Αλάσκα, μια βολική λύση διαμονής είναι το Kantishna Roadhouse, από το οποίο θα έχετε εύκολη πρόσβαση, αλλά και παραδοσιακά γεύματα που θα σας βοηθήσουν να ανταπεξέλθετε στις εξερευνήσεις.\nΑπό τον Σεπτέμβριο, μέχρι περίπου τις 20 Απριλίου, η πιθανότητα να δει κάποιος το Βόρειο Σέλας είναι μεγάλη, καθώς σε αυτό το διάστημα επικρατεί το περισσότερο σκοτάδι, ο πιο καθαρός ουρανός και ο καιρός ενδείκνυται.\nΠρόκειται για ένα από τα πιο εντυπωσιακά φυσικά φαινόμενα, που μετατρέπει τον ουρανό σε ζωντανό light show με λευκό, πράσινο, κόκκινο και μπλε χρώμα, σε ένα θέαμα που αν δεν το δει το ανθρώπινο μάτι, δεν μπορεί να αντιληφθεί το πραγματικό του μέγεθος και ομορφιά. Τα καλύτερα μέρη για να το πετύχει κάποιος είναι το Fairbanks, όπως και το Anchorage και αν τα καταφέρει, έχει σίγουρα κατακτήσει μια σημαντική ταξιδιωτική εμπειρία στη ζωή του.


Μετεωρολογικός Σταθμός Davis Vantage Vue (6250)\nSKU: SAW-0058 Availability:\t Κατόπιν παραγγελίας. Στείλτε μας email και θα σας ενημερώσουμε για τον χρόνο παράδοσης.\nΑσύρματος Μετεωρολογικός σταθμός Davis Vantage Vue. Ο τέλειος σταθμός για να ξεκινήσει κάποιος την παρατήρηση του καιρού\nΈνας προσαρμόσιμος και ευέλικτος σταθμός με ένα ευρύ φάσμα επιλογών και αισθητήρων για να βοηθήσει τους επαγγελματίες και τους χομπίστες να μετρήσουν, να παρακολουθήσουν και να διαχειριστούν τα καιρικά δεδομένα της περιοχής τους. Γρήγορος στην ρύθμιση και εύκολος στο στήσιμο. Οι σταθμοί Davis έχουν σχεδιαστεί για να αντέχουν τον καυτό ήλιο, τη διάβρωση, τους ανέμους έως 320 km/hr, τις ακραίες θερμοκρασίες και πολλά άλλα. Ένας μετεωρολογικός σταθμός σχεδιασμένος να σας παρέχει το υψηλότερο επίπεδο ακρίβειας, αξιοπιστίας και αντοχής.\nΌλοι οι σταθμοί Vantage Vue περιλαμβάνουν μια μεγάλη και ευανάγνωστη κονσόλα και η εξωτερική μονάδα αποτελείται από ένα έξυπνο ενσωματωμένο πακέτο αισθητήρων. Ο κομψός σχεδιασμός τους επιτρέπει την τοποθέτησή τους στην αυλή, κήπο ή στην ταράτσα χωρίς να επηρεάζουν την αισθητική του χώρου τοποθέτησης. Το ανεμόμετρο επίσης είναι ενσωματωμένο στην εξωτερική μονάδα σε αντίθεση με τον Pro2 που είναι ξεχωριστό. Οι μετεωρολογικοί σταθμοί Davis Vantage Vue χρησιμοποιούνται σε όλο τον κόσμο από επαγγελματίες, αγρότες, ερευνητές και ιδιώτες για την παρακολούθηση των καιρικών συνθηκών, ακραίων καιρικών φαινομένων καθώς και διάφορες άλλες εφαρμογές.\nΟ Davis Vantage Vue χρησιμοποιεί έναν ηλιακό πομπό με ενσωματωμένη εφεδρική μπαταρία για να διατηρεί τα δεδομένα σας σε συνεχή ροή τις νυχτερινές ώρες ή τις συννεφιασμένες μέρες. Η ασύρματη επικοινωνία πομπού – κονσόλας μπορεί να φτάσει τα 300μ σε ευθεία χωρίς εμπόδια. Στις περισσότερες όμως περιπτώσεις η απόσταση αυτή διαμορφώνεται στα 50 – 150μ ανάλογα τα εμπόδια.\nΌλοι οι κλωβοί προστασίας της Davis Instruments είναι φτιαγμένοι από ειδικό υλικό προστασίας από την ηλιακή ακτινοβολία. Ο παθητικός κλωβός προστασίας του Vantage Vue είναι φυσικά αεριζόμενος και είναι προσαρμοσμένος με τέτοιο τρόπο για την ελαχιστοποίηση των σφαλμάτων στην μέτρηση θερμοκρασίας / υγρασίας.\nMeade τηλεσκόπιο LX200 8’’ 203/2000 ACF-SC UHTC GoTo\nMeade Ανεμιστήρας για Κάμερες Φωτογράφισης Βαθέως Ουρανού\nTS Optics Προσοφθάλμιος Flatfield ED 5mm 1.25’’\nLumicon Φίλτρο Deep Sky 2’’\nOmegon Φίλτρο Pro UHC 1,25’’\nΔίσκος προβολής για το Omegon Star Theater Pro Νεφέλωμα της Έλικας\nOmegon Φίλτρο Πλανητών Ανοιχτό Μπλε 2’’\nΑντίβαρο Σωλήνα Meade για 12’’ SCT και ACF\nΑντίβαρο Σωλήνα Meade για 14’’ LX200\nΒάση Omegon AZ Deluxe\nLumicon Πολωτικό Μεταβλητό Φίλτρο 1,25’’\nMeade Τηλεσκόπιο N 130/650 Polaris EQ\nΟικιακό Πλανητάριο Omegon Star Theater Pro Planetarium


Oι ήρωες δεν φοβούνται την αλήθεια: Ο αποχαιρετισμός στο θείο που δεν γνώρισε ποτέ… | Mignatiou.com\nOι ήρωες δεν φοβούνται την αλήθεια: Ο αποχαιρετισμός στο θείο που δεν γνώρισε ποτέ…\nTOPICS:Αγία ΒαρβάραΑντώνης ΠαπαϊωάννουΚαϊμακλίστη ΣκυλλούραΦώτης Φωτίου\nΟ Αντώνης Παπαϊωάννου έπεσε μαχόμενος στις 15 Αυγούστου 1974 στο ύψωμα Λαπάτσα στη Σκυλλούρα, πολεμώντας τους Τούρκους εισβολείς. Ένας ακόμη αγνοούμενος, του οποίου ταυτοποιήθηκαν τα οστά και παραδόθηκαν στην οικογένεια.\nΟ πόνος δεν αλλάζει καθώς ήταν από τότε, το 1974, καθημερινός. Η κηδεία του τελέστηκε στις 22 Απριλίου 2017 από τον Ιερό Ναό Αγίας Βαρβάρας Καϊμακλίου. Ο αποχαιρετισμός από μέρους της οικογένεας του αδελφότεκνου του, Γιώργου Τσιάππα, συγκινητικός αλλά και γεμάτος μηνύματα. «Ήξερες τι είναι σωστό και τι είναι λάθος και ας ήσουν μόνο είκοσι χρονών. Έγινες δάσκαλος μου, χωρίς να σε γνωρίσω ποτέ», το μήνυμα στον τελευταίο αποχαιρετισμό που έγινε 43 χρόνια μετά τη θυσία του.\nΑνέφερε στον λόγο του για τον θείο του Αντώνη Παπαϊωάννου ο Γιώργος Τσιάππας:\n«Με βαθιά θλίψη αλλά και περηφάνια, τιμούμε σήμερα ένα ακόμα ήρωα, που πολέμησε όχι απλά ενάντια στον Αττίλα, αλλά ενάντια στις καταστροφικές δυνάμεις αυτού του κόσμου. Από τα πανάρχαια χρόνια γίνεται λόγος για τον πόλεμο μεταξύ του καλού και του κακού. Ο διαχρονικός αυτός πόλεμος, άφησε τα ίχνη του στη παγκόσμια ιστορία και στις Χριστιανικές Γραφές. Όλοι γνωρίζουμε ότι ο Θεός έδωσε στον άνθρωπο ελεύθερη βούληση, την απόλυτη ελευθερία να επιλέξει μεταξύ του καλού και του κακού, της αγάπης και του μίσους, της τάξης και του χάους, του Θεού και του διαβόλου. Στην ζωή υπάρχουν μόνο δύο στρατόπεδα. Όπως είχε πει ο Ιησούς, «όποιος δεν είναι με το μέρος μου, είναι εναντίον μου· κι όποιος δε μαζεύει μαζί μου, σκορπίζει». Ο κάθε άνθρωπος λοιπόν, επιλέγει να υπηρετήσει σε ένα από αυτά τα δύο στρατόπεδα. Ας μην ξεχνάμε όμως, στο τέλος όλοι θα πληρώσουμε το τίμημα. Γιατί όπως λέει η παραβολή του σποριά «ότι Σπείρεις θα Θερίσεις». Δεν στέκομαι σήμερα εδώ για να σας πω πόσο καλός άνθρωπος ήταν ο θείος μου. Δεν τον γνώρισα ποτέ. Γιατί στις 15 Αυγούστου το 1974 χάθηκαν τα ίχνη του, όχι όμως το ένδοξο παρελθόν του, ούτε η τολμηρή ψυχή του. Θείε επέλεξες τον δύσκολο δρόμο, σε αντίθεση με αυτούς που επιλέγουν τον εύκολο δρόμο. Επέλεξες να υπηρετήσεις στο στρατόπεδο του καλού και έμεινες σταθερός στη πίστη σου. Εκούσια στερήθηκες τα γήινα αγαθά και δεν έβλαψες ποτέ κανένα. Παρόλα αυτά, το σώμα σου έγινε χίλια κομμάτια και τα οστά σου σκορπίστηκαν σαν αστέρια στον ουρανό. Ωστόσο η ψυχή σου είναι άθικτη, μαζί με τις ψυχές όλων των ηρώων που πολέμησαν ενάντια στο κακό. Γιατί όπως λέει η παραβολή των ζιζανίων «η ήρα ξεχωρίζει από το στάρι».\nΘείε, στέκομαι τώρα εδώ βαθιά συγκινημένος για την τιμή που μου δόθηκε να μιλήσω για σένα, γιατί είμαι σίγουρος πως αν μπορούσες σήμερα εσύ να μας μιλήσεις, θα μας μιλούσε για αγάπη, για ειρήνη, για δικαιοσύνη, για ευγνωμοσύνη, για αλληλοσεβασμό, για αλληλοστήριξη,… για όλες τις αρχές και τις αξίες που έμαθες στη σύντομη ζωή σου· οι οποίες δυστυχώς σήμερα είναι ασήμαντες για πολλούς ανθρώπους. Για αυτό άλλωστε κυριαρχεί στον κόσμο αδικία, δυστυχία, φτώχια, κακία, φθόνος,… Θείε Αντώνη, είμαι σίγουρος πως η μητέρα σου\nΧαρίτα και ο πατέρας σου Σάββας, είναι περήφανοι που επέλεξες να υπηρετήσεις τις δυνάμεις του καλού αντί τις δυνάμεις του κακού. Ήξερες τι είναι σωστό και τι είναι λάθος και ας ήσουν μόνο είκοσι χρονών. Έγινες δάσκαλος μου, χωρίς να σε γνωρίσω ποτέ. Μου έδειξες τον δρόμο, μου άνοιξες τα μάτια… και ας έχεις εσύ τα μάτια σου κλειστά. Μου είπες πως οι ήρωες δεν φοβούνται την αλήθεια και δεν πλάθουν παραμύθια σαν μικρά παιδιά χωρίς να έχω ακούσει την φωνή σου ποτέ. Αιωνία σου η μνήμη, ήρωα Αντώνη Παπαϊωάννου.\nΜετά από όλα αυτά διερωτώμαι… τι μπορώ να σου προσφέρω θείε για να σε κάνω ευτυχισμένο; Τι μπορούμε εμείς να προσφέρουμε στα παλικάρια που έδωσαν τη ζωή τους, για να έχουμε σήμερα ασφάλεια και ευημερία; Τι μπορεί να προσφέρει η Κοινωνία και το Κράτος στους ήρωες και στις οικογένειες τους; Αν συνεχίσουμε να ζούμε ματαιόδοξα, να ικανοποιούμε τις προσωπικές μας ανάγκες και επιθυμίες χωρίς να σεβόμαστε τους άλλους ανθρώπους, τους ανθρώπινους νόμους και πάνω από όλα τους νόμους του Θεού, αν συνεχίσουμε να υπηρετούμε το στρατόπεδο του διαβόλου, τότε λυπάμαι πολύ που το λέω αλλά άδικα έχουν δώσει την ζωή τους αυτά τα παλικάρια για μας.\nΘείε, η κοινωνία και ο κόσμος έχουν ανάγκη από ανθρώπους σαν εσένα. Ευχαριστώ όλους εσάς που ήρθατε σήμερα εδώ για να τιμήσετε τον θείο μου, αλλά και όσους δεν μπόρεσαν να έρθουν και όμως πρόσφεραν με τον δικό τους τρόπο φόρο τιμής. Ευχαριστώ το Υπουργείο Άμυνας και τα μέλη της Διερευνητικής Επιτροπής για τους Αγνοούμενους, για όσα έχουν προσφέρει».\nΤην κυβέρνηση εκπροσώπησε στην κηδεία ο Επίτροπος Προεδρίας για ανθρωπιστικά θέματα, Φώτης Φωτίου, ο οποίος εκφώνησε επικήδειο λόγο.\nBe the first to comment on "Oι ήρωες δεν φοβούνται την αλήθεια: Ο αποχαιρετισμός στο θείο που δεν γνώρισε ποτέ…"